Kanser Esofagus: Punca, Simptom & Rawatan

Kanser esofagus adalah kanser ke-10 tertinggi di dunia. Ia tumbuh dari dalam esofagus iaitu otot panjang yang menghubungkan bahagian mulut ke perut. Kanser esofagus jarang menunjukkan simptom pada tahap awal namun, ia boleh membiak dengan sangat cepat.

Simptom hanya akan mula dirasai apabila kanser ini semakin membesar, menjadikan ototnya mengembang dan menyebabkan simptom seperti kesukaran menelan makanan. Oleh sebab itu, kebanyakan pesakit kanser esofagus kebiasaannya lambat didiagnosis dan hanya dikesan pada peringkat lanjut.

Punca sebenar kanser esofagus masih kurang jelas. Terdapat dua jenis kanser iaitu:

Adenokarsinoma: Adenokarsinoma ialah kanser yang bermula dalam sel kelenjar di bahagian bawah esofagus. Ia adalah jenis yang paling banyak didapati pada kanser esofagus. Ia terbentuk pada bahagian yang berhampiran dengan perut. Antara keadaan yang boleh meningkatkan risiko kanser esofagus jenis adenokarsinoma ialah refluks asid perut (GERD), esofagus Barrett atau pedih ulu hati kronik.
Karsinoma Sel Skuamosa: Kanser esofagus jenis ini berasal daripada sel skuamosa yang terbentuk di bahagian atas esofagus. Tumor sel skuamosa adalah dikaitkan dengan kerap mengambil minuman beralkohol dan merokok.

Kanser esofagus sering disebabkan oleh iritasi kronik pada esofagus. Antara perkara yang boleh menyebabkan iritasi pada esofagus termasuklah:

Menghidapi penyakit refluks asid perut (GERD)
Merokok
Mempunyai perubahan prakanser pada sel esofagus (Barrett’s esophagus). Kebiasaannya disebabkan oleh GERD
Obesiti
Kerap minum alkohol
Mengalami refluks hempedu
Otot esofagus yang ketat pada bahagian hujungnya yang menghalang makanan dan minuman daripada masuk ke dalam perut (achalasia)
Mempunyai tabiat suka minum minuman yang sangat panas
Kurang makan buah-buahan dan sayur-sayuran
Kesan sampingan radioterapi ke bahagian dada

Simptom-simptom kanser esofagus termasuklah:

Kesukaran menelan makanan atau minuman atau kedua-duanya
Makanan terasa tersekat di kerongkong
Berat badan turun mendadak tanpa sebab
Sakit dada seperti ditekan atau kepedihan
Senak atau pedih ulu hati
Batuk
Perubahan suara

Antara prosedur yang sering digunakan untuk mendiagnosis kanser esofagus termasuklah:

Barium swallow test: Ujian ini dilakukan dengan menelan cecair yang mengandungi barium dan diikuti dengan x-ray pada bahagian dada. Barium boleh melapisi esofagus dan ia akan membuatkan imej esofagus menjadi lebih jelas pada x-ray.
Endoskopi: Endoskopi ialah pemeriksaan esofagus menggunakan skop yang mempunyai kamera. Semasa endoskopi, doktor akan memasukkan tiub panjang yang fleksibel ke dalam esofagus untuk melihat kawasan yang disyaki terdapat iritasi atau kanser.
Biopsi: Biopsi ialah pengambilan sampel esofagus menggunakan sebuah wayar halus dan ia sering dilakukan semasa endoskopi. Setelah tisu yang disyaki berkanser diiambil, ia akan diperiksa di makmal untuk mengesahkan status kanser.

Sekiranya didapati bahawa pesakit mempunyai kanser esofagus, doktor akan melakukan ujian tambahan untuk menentukan sama ada kanser telah merebak ke nodus limfa anda atau ke bahagian lain badan anda. Ujian ini termasuklah:

Bronkoskopi. Untuk mengesan sekiranya kanser merebak ke bahagian saluran pernafasan.
Ultrasound endoskopik (EUS). Digunakan untuk mengesan saiz kanser dan seberapa dalam ia telah merebak.
Tomografi berkomputer (CT) dan tomografi pelepasan positron (PET) untuk mengesan sekiranya kanser telah merebak ke bahagian badan lain.

Terdapat empat peringkat kanser iaitu daripada 0 hingga 4 dan semakin tinggi tahap kanser tersebut, semakin teruk simptomnya dan semakin sukar untuk dirawat sepenuhnya. Kanser tahap 4 bermaksud kanser esofagus telah merebak dan hinggap di bahagian organ yang lain.

Rawatan yang diberikan adalah bergantung kepada tahap kanser. Antara rawatan yang sering diberikan ialah:

Pembedahan: Pembedahan kanser esofagus boleh dilakukan dengan pelbagai cara seperti menggunakan endoskop, pembedahan terbuka, dan laparoskopi (alat bedah dimasukkan melalui hirisan kecil pada kulit badan). Jika kanser tersebut kecil dan tidak merebak, pakar bedah hanya akan membuang bahagian kanser dan sekelilingnya sahaja. Sekiranya saiz kanser lebih besar atau telah merebak, pakar bedah akan membuang bahagian esofagus yang mengandungi kanser, bersama dengan bahagian lain seperti sebahagian perut dan nodus limfa yang berdekatan. Baki esofagus akan disambungkan semula ke perut dengan menarik perut ke atas. Jika perlu, sebahagian daripada kolon juga akan digunakan untuk membantu menyambung kedua-duanya, bergantung kepada tahap kanser pesakit. Pembedahan esofagus membawa risiko kepada komplikasi seperti jangkitan, pendarahan dan kebocoran dari kawasan jahitan esofagus yang bersambung dengan perut.
Kemoterapi: Kemoterapi adalah rawatan ubat yang menggunakan bahan kimia untuk membunuh sel kanser dan diberikan secara oral atau melalui saluran darah. Ubat kemoterapi biasanya digunakan sebelum (neoadjuvant) atau selepas pembedahan (adjuvant) pada penghidap kanser esofagus. Kemoterapi juga boleh digabungkan dengan radioterapi.
Radioterapi: Radioterapi menggunakan pancaran tenaga tinggi, seperti sinar-X dan proton, untuk membunuh sel-sel kanser. Radiasi biasanya diberikan daripada mesin yang menyasarkan pancaran tersebut ke arah kanser.
Imunoterapi: Imunoterapi ialah rawatan ubat yang membantu sistem imun untuk melawan kanser. Bagi kanser ini, imunoterapi kebiasaannya digunakan pada kanser peringkat lanjut atau jika kanser datang kembali atau merebak ke bahagian lain.

Kanser esofagus boleh menyebabkan komplikasi, seperti:

Sukar untuk makan dan minum seperti biasa kerana kanser boleh menutup laluan esofagus dan menyukarkan makanan dan cecair untuk melalui esofagus.
Sakit. Kanser ini pada peringkat awal selalunya tidak menyebabkan kesakitan. Tetapi dengan masa ia akan mengganggu ketika pesakit ingin menelan makan.
Pendarahan dalam esofagus. Kanser esofagus boleh menyebabkan pendarahan. Walaupun pendarahan tersebut kebiasaannya sedikit, kadangkala ia juga boleh menyebabkan pendarahan yang banyak.

Prognosis pesakit adalah bergantung kepada kesihatan keseluruhan dan tahap kanser. Kebanyakan pesakit kanser yang didiagnosis pada peringkat awal kebiasaannya boleh dirawat sepenuhnya dan kira-kira 46% daripada mereka mempunyai kadar survival (hidup) lima tahun selepas diagnosis.

Kanser yang telah merebak dan hampir ke peringkat akhir lebih sukar untuk dirawat sepenuhnya dan kebiasaannya jangka hayat pesakit adalah lebih pendek. Pesakit kanser tahap akhir akan diberikan rawatan paliatif, iaitu rawatan yang memfokuskan untuk mengurangkan simptom kanser bagi mengekalkan kualiti hidup yang baik, di samping memberikan sokongan kepada ahli keluarga.

Jenis Kanser yang lain

Mayo Foundation for Medical Education and Research. (2022, April 19). Esophageal cancer. Mayo Clinic.
Esophageal cancer: Symptoms, causes & treatment. Cleveland Clinic. (n.d.).


Kanser Hati: Punca, Simptom dan Rawatan

Kanser hati ialah kanser yang terdapat pada bahagian hati. Hati ialah organ yang besar, bersaiz hampir seperti boleh ragbi yang terletak di bahagian atas sebelah kanan perut anda. Ia membantu anda mencerna makanan anda dan membuang toksin.

Masalah hati ini kadangkala boleh bermula dari hati (primer) atau merebak dari organ lain (sekunder). Tahap keganasan kanser hati bergantung pada di mana ia berada di dalam hati, saiznya, jika ia telah merebak, jika ia primer atau sekunder dan kesihatan pesakit secara umum. Adalah penting untuk anda mendapatkan pemeriksaan secepat mungkin sekiranya anda mengalami sebarang gejala kanser ini.

Kanser hati terjadi apabila DNA sel hati termutasi. Setiap sel mempunyai DNA dan ia bertindak seperti pusat kawalan yang boleh mengawal fungsi sel, seperti membiak atau mati sekiranya sel tersebut rosak. Sekiranya DNA ini termutasi, fungsi sel juga akan berubah.

Contohnya, DNA tidak lagi mampu mengawal pertumbuhan sel seperti biasa dan sel boleh membiak tanpa kawalan dan tidak mati sekiranya terdapat kerosakan. Sekiranya sel ini membiak tanpa kawalan, ia boleh menghasilkan tumor.

Kajian menunjukkan bahawa pesakit kerosakan hati tahap akhir yang berpunca daripada jangkitan virus hepatitis B (HBV) dan virus hepatitis C (HCV) boleh mengakibatkan kanser hati. Apabila virus-virus ini menjangkiti sel hati, ia boleh membuatkan DNA sel termutasi.

Faktor-faktor yang meningkatkan risiko kanser hati termasuklah:

Jangkitan kronik virus hepatitis B (HBV) atau virus hepatitis C (HCV).
Sirosis. Sirosis ialah kerosakan hati tahap akhir yang tidak dapat dipulihkan. Keadaan ini terjadi apabila parut telah terbentuk pada hati dan ia boleh meningkatkan risiko kanser hati.
Penyakit genetik seperti hemochromatosis dan Wilson’s disease.
Pesakit kencing manis.
Hati berlemak. Pengumpulan lemak dalam hati meningkatkan risiko kanser dan kebiasaannya didapati pada pesakit obesiti.
Pengambilan alkohol yang berlebihan.

Kebanyakan pesakit yang mengalami kanser ini tahap awal tidak menunjukkan apa-apa simptom. Antara simptom-simptom yang boleh didapati termasuklah:

Penurunan berat badan secara mendadak tanpa sebab
Hilang selera makan
Sakit perut bahagian atas
Pening dan muntah
Keletihan
Bengkak perut
Kulit dan mata menjadi kuning (jaundice)
Najis kelihatan pucat

Antara ujian yang dilakukan untuk mendiagnosis kanser hati termasuklah:

Ujian darah: Ujian darah digunakan untuk memeriksa fungsi hati yang boleh ditentukan dengan enzim hati dan protein-protein yang dihasilkan oleh hati.
Ultrasound (sonografi): Ujian ini memberikan visual struktur tisu hati anda. Ia juga digunakan untuk mengesan di mana terletaknya kanser hati.
Imbasan tomografi berkomputer (CT): Jenis X-ray khas ini mengambil imej yang lebih terperinci dengan memberikan maklumat tentang saiz dan lokasi tumor hati.
Pengimejan resonans magnetik (MRI): Seperti CT scan, MRI menghasilkan imej organ dalaman badan yang sangat jelas tetapi dengan menggunakan tenaga magnet, gelombang radio dan komputer.
Angiogram: Angiogram digunakan untuk memeriksa saluran darah hati. Semasa prosedur ini dijalankan, cecair pewarna akan disuntik ke dalam arteri supaya visual saluran darah akan semakin jelas dan senang untuk mengesan mana-mana salur darah yang tersumbat.
Biopsi: Biopsi adalah teknik untuk mengambil sebahagian isi hati untuk menganalisis dan menentukan tahap kanser hati di makmal. Biopsi ialah cara yang paling dipercayai untuk mengesahkan diagnosis kanser ini.

Kanser hati selalunya boleh dirawat, tetapi ia juga boleh menjadi sukar untuk dirawat, bergantung kepada individu.

Jenis rawatan yang diberikan bergantung kepada perkara-perkara berikut:

Jika kanser hati adalah kanser yang bermula di hati (primer) atau kanser yang telah merebak dari tempat lain dan hinggap di hati (sekunder), tetapi rawatan untuk kedua-dua jenis kanser hati ini adalah sama
Saiz dan jenis kanser hati
Lokasinya pada hati
Jika kanser telah merebak
Kesihatan umum

Rawatan yang kebiasaannya diberikan adalah seperti pembedahan, kemoterapi, menggunakan haba untuk memusnahkan kanser (ablasi terma), mengambil ubat yang menyasarkan kanser dan radioterapi.

Pembedahan: Jika kanser ini didiagnosis awal, bersaiz kecil dan tidak merebak, pembedahan akan disyorkan kepada pesakit. Pembedahan boleh dilakukan untuk mengeluarkan sebahagian atau keseluruhan hati. Jika semuanya dikeluarkan, pemindahan hati harus dilakukan untuk menggantikan hati yang telah dibuang. Proses pemulihan daripada pembedahan kanser ini boleh mengambil masa yang lama.
Kemoterapi: Kemoterapi ialah rawatan yang menggunakan ubat untuk membunuh sel kanser. Untuk kanser hati, ubat kemoterapi biasanya diberikan melalui saluran darah. Ia bertujuan untuk menghentikan pertumbuhan kanser. Ini dipanggil chemoembolisation. Anda biasanya akan menjalani kemombolisasi untuk membantu mengecilkan kanser, atau untuk mengawal dan meringankan simptom. Kemoterapi dilakukan jika pesakit tidak dapat menjalani pembedahan sekiranya pesakit terlalu lemah, tidak sihat, atau kanser tidak dapat dibuang melalui pembedahan.
Menggunakan haba untuk memusnahkan kanser (ablasi terma): Ablasi terma menggunakan arus elektrik atau gelombang mikro untuk memusnahkan kanser. Ia juga digunakan untuk merawat pesakit kanser hati jika anda tidak dapat menjalani pembedahan kerana sangat lemah, tidak sihat, atau kanser tidak boleh dibuang melalui pembedahan.
Mengambil ubat yang menyasarkan kanser hati: Ubat kanser ini agak berlainan berbanding kemoterapi kerana ia hanya menyasarkan kanser dengan menghentikan kanser daripada berkembang. Rawatan ini diberikan untuk pesakit yang tidak mampu menjalani pembedahan kerana pesakit sangat lemah dan tidak sihat atau kanser tidak boleh dibuang melalui pembedahan kerana terlalu rumit atau kanser telah merebak ke bahagian lain badan.
Radioterapi: Radioterapi adalah rawatan yang diberikan dengan menggunakan radiasi untuk membunuh sel-sel kanser.

Kanser hati sering mengancam nyawa. Kajian menunjukkan orang yang menjalani pembedahan untuk membuang sebahagian daripada hati mereka cenderung untuk hidup lebih lama daripada orang yang tidak melakukan pembedahan sama ada atas pilihan atau keadaan penyakitnya. Pemindahan hati juga boleh dilakukan, namun prosedur ini memerlukan kesihatan keseluruhan pesakit yang baik untuk pembedahan atau sekiranya pesakit dapat mencari penderma.

Data menunjukkan bahawa 35% orang yang dirawat untuk kanser ini pada peringkat awal masih hidup lima tahun selepas diagnosis. Namun, kadar ini menurun ke 12% untuk pesakit yang kansernya telah merebak ke organ berdekatan atau kalenjar limfa. Ia boleh berkurang sehingga kira-kira 3% sahaja jika kanser tersebut telah merebak ke bahagian organ yang lain.

Jenis Kanser yang lain

Liver cancer: Symptoms, signs, causes & treatment. Cleveland Clinic. (n.d.).
NHS. (n.d.). Liver Cancer. NHS choices.
Mayo Foundation for Medical Education and Research. (2021, May 18). Liver cancer. Mayo Clinic.


Ubat Difflam: Fungsi, Dos & Kesan Sampingan

Apakah kegunaan ubat Difflam? Artikel ini akan membincangkan kegunaan ubat difflam, fungsi, dos dan kesan sampingan.

Klafisikasi Ubat: Ubat anti-radang

Difflam ialah sejenis ubat dari kumpulan ubat anti-radang dimana digunakan secara meluas untuk rawatan penyakit berkaitan mulut dan kerongkong. Ubat ini boleh didapati melalui prekripsi dari doktor dan boleh juga dibeli di farmasi.

Variasi Difflam Dalam Pasaran Malaysia

Terdapat beberapa bentuk dos Difflam yang terdapat didalam pasaran tempatan antaranya:

Difflam Anti-Inflammatory Lozenge- antibakteriaDifflam Anti-Inflammatory Lozenge- rawatan batukDifflam SolutionDifflam Forte Anti-Inflammatory Throat SprayDifflam Mouth GelDifflam-C Solution

Kesemua variasi diatas dibuat oleh Inova Pharmaceuticals dan diedarkan oleh Zuellig Pharma. Setiap satu variasi Difflam mempunyai kegunaan dan fungsi tersendiri mengikut indikasi dan cara penggunaan yang disyorkan.

Kandungan Bahan Aktif Didalam Difflam

Setiap variasi Difflam mengandungi bahan aktif yang berbeza berdasarkan fungsi dan kegunaan.

Difflam Anti-Inflammatory Lozenge – antibakteria mengandungi 3mg Benzydamine Hydrochloride dan 1.33mg Cetylpyridinium ChlorideDifflam Anti-Inflammatory Lozenge – rawatan batuk mengandungi 1.5mg Benzydamine Hydrochloride, 1.33mg Cetylpyridinium Chloride dan 5.5mg pholcodineDifflam Solution mengandungi Benzydamine HydrochlorideDifflam Forte Anti-Inflammatory Throat Spray mengandungi Benzydamine HydrochlorideDifflam Mouth Gel mengandungi 1% w/w Benzydamine Hydrochloride dan 0.1% w/w Cetylpyridinium ChlorideDifflam-C Solution mengandungi 0.15% w/v Benzydamine Hydrochloride dan 0.12% w/v Chlorhexidine Gluconate

Dos dan Cara Penggunaan

Setiap variasi Difflam mempunyai dos dan cara penggunaan yang berbeza.

Difflam Anti-Inflammatory Lozenge- antibakteriaAmbil 1 lozeng setiap 1-2 jam, maximum 12 lozeng sehari. Tempoh rawatan seharusnya tidak melebihi 7 hariDiambil secara oral dan dikemamDifflam Anti-Inflammatory Lozenge- rawatan batukDewasa: ambil 2 lozeng dengan sekali pengambilan setiap 3 jam, maksimum 12 lozeng sehariKanak-kanak 6-12 tahun: ambil 1 lozeng setiap 3 jam, maksimum 8 lozeng sehariDiambil secara oral dan dikemamDifflam SolutionDewasa: kumur selama 30 saat, 15ml setiap 1.5-3 jamKanak-kanak 6 tahun keatas: kumur selama 30 saat, 5-15ml setiap 1.5-3 jamDifflam Forte Anti-Inflammatory Throat SprayDewasa dan kanak-kanak 12 tahun keatas: sembur secara terus pada kawasan yang sakit dan ulang semburan setiap 1.5-3 jamDifflam Mouth GelSapu pada bahagian yang sakit 2-3 kali sehari, maksimum 12 kali sapuanDifflam-C SolutionDewasa: kumur selama 30 saat, 15ml setiap 1.5-3 jamKanak-kanak: kumur selama 30 saat, 5-15ml setiap 1.5-3 jam

Fungsi dan Kegunaan Difflam

Setiap satu variasi Difflam mempunyai kegunaan dan fungsi tersendiri mengikut indikasi dan cara penggunaan yang disyorkan. Antaranya:

Difflam Anti-Inflammatory Lozenge- antibakteriaUntuk rawatan mengurangkan kesakitan pada mulut seperti tonsillitis dan sakit tekakDifflam Anti-Inflammatory Lozenge- rawatan batukUntuk rawatan mengurangkan kesakitan pada mulut, sakit tekak dan juga menghentikan batukDifflam SolutionUntuk rawatan mengurangkan kesakitan pada mulut seperti tonsillitis dan sakit tekakDifflam Forte Anti-Inflammatory Throat SprayUntuk rawatan mengurangkan kesakitan pada mulut seperti tonsillitis dan sakit tekakDifflam Mouth GelUntuk rawatan mengurangkan kesakitan pada mulut seperti ulser mulut dan sakit gusiDifflam-C SolutionUntuk rawatan mengurangkan kesakitan pada mulut seperti tonsillitis dan sakit tekakMengurangkan plaque gigi dan menghalang pembentukan gingivitis

Simpan Difflam pada suhu bilik dan elakkan dari matahari. Jauhkan dari kanak-kanak.

Pengambilan Difflam berguna terutamanya untuk merawat masalah berkaitan pemyakit mulut dan kerongkong. Namun kesan sampingan daripada pengambilannya tetap terjadi. Antara kesan sampingan yang sering berlaku ialah:

Mulut terasa kebas, terbakar, kering dan hausMengurangkan deria rasaPenghasilan tartarkemandulan

Pengambilan ubat ini ketika mengandung adalah tidak disyorkan

Sila ambil Difflam mengikut dos yang disyorkan. Dapatkan rawatan dengan segera jika terjadi kejadian terlebih dos.

Apa Yang Perlu Anda Lakukan Jika Terlepas Dos?

Difflam adalah ubat yang diambil mengikut dos dan arahan doktor.Namun jika anda seharusnya ambil ubat ini dan terlupa, ambil secepat yang mungkin selepas anda teringat. Namun, jika waktu itu dah hampir dengan waktu untuk ambil dos seterusnya, anda haruslah langkau pengambilan dos tersebut.Anda adalah dilarang untuk menggandakan dos dengan sekali pengambilan.

Sebelum mengambil Difflam, sila beritahu sejarah perubatan anda kepada doktorSila beritahu kepada doktor juga jika anda alah kepada DifflamJika berlaku gejala-gejala akibat terlebih dos, anda harus hentikan pengambilan Difflam dan segera untuk dapatkan rawatan.Jangan kongsi ubat ini bersama orang lain.


Ubat Bromhexine: Fungsi, Dos & Kesan Sampingan

Apakah fungsi dan kegunaan ubat bromhexine? Artikel ini akan membincangkan fungsi, dos dan kesan sampingan ubat bromhexine.

Klasifikasi ubat: Mucolytic agent

Bromhexine ialah sejenis ubat dari kumpulan mucolytic agent. Mucolytic agent pula ialah kumpulan ubat dari jenis mucoactive agent. Mucoactive agent berfungsi dengan menjadikan struktur mukus dan kahak kurang pekat dan kurang melekit supaya ianya mudah untuk dikeluarkan melalui batuk. Ubat ini boleh didapati melalui prekripsi dari doktor atau boleh juga dibeli di farmasi.

Kandungan Bahan Aktif Di dalam Bromhexine

Setiap dos Bromhexine mengandungi Bromhexine hydrochloride sebagai bahan aktif

Bromhexine Dalam Pasaran Malaysia

Antara jenama dan pengeluar Bromhexine dalam pasaran Malaysia:

Axcel Bromhexine (Kotra Pharma)Bislan (Y.S.P Industries)Rexom Unizet (KCK Pharma)Salmodil (Unimed)

Fungsi dan Kegunaan Bromhexine

Fungsi utama Bromhexine adalah untuk rawatan gangguan sistem pernafasan yang melibatkan mukus dan kahak. Bromhexine juga boleh digunakan untuk rawatan seperti:

Kesesakan dada akibat mukus dan kahak yang pekat dan berlebihanBronchitisEmphysema

Diambil secara oral dan boleh diambil bersama makanan atau tanpa makanan.Bromhexine tersedia didalam bentuk kapsul atau cecairJika anda ambil ubat ini dalam bentuk tablet, sila makan secara penuh tanpa menghancurkan, mengunyah atau membahagikan ubat ini.Jika anda ambil dalam bentuk cecair, goncang ubat ini terlebih dahulu untuk memastikan kandungannya bercampur dengan rata. Sila gunakan sudu atau cawan penyukat untuk menyukat dengan betul dos pengambilanDos ubat ini ditentukan sepenuhnya oleh doktor berdasarkan keadaan dan keperluan pesakitSila ambil ubat ini mengikut arahan doktor sepenuhnya

Simpan Bromhexine pada suhu bilik dan elakkan dari matahari. Jauhkan dari kanak-kanak.

Mukus dan kahak didalam paru-paru diikat dan terbentuk dengan beberapa ikatan. Hadirnya Bromhexine iaitu sejenis mucolytic agent akan memecahkan ikatan-ikatan ini lalu menjadikan struktur mukus dan kahak lebih cair dan kurang melekit.

Pengambilan Bromhexine berguna terutamanya untuk merawat masalah lebihan mukus dan kahak didalam sistem pernafasan. Namun kesan sampingan daripada pengambilannya tetap terjadi. Antara kesan sampingan yang sering berlaku ialah:

Mual dan muntah-muntahPening kepalaCirit-biritKesukaran untuk bernafasBerpeluhJangkitan pada sistem pernafasanJangkitan tekakIritasi pada telingakeletihan

Penggunaan Ketika Mengandung dan Menyusukan Anak?

Pengambilan ubat ini ketika mengandung adalah tidak disyorkan melainkan pengambilannya betul-betul perlu. Sila berbincang bersama doktor berkenaan aspek kepentingan dan juga kesan sampingan terhadap kandungan sebelum mengambil ubat ini.Penggunaan ketika menyusukan bayi adalah tidak dibenarkan.

Sila ambil Bromhexine mengikut dos yang disyorkan. Dapatkan rawatan dengan segera jika terjadi kejadian terlebih dos.

Apa Yang Perlu Anda Lakukan Jika Terlepas Dos?

Bromhexine adalah ubat yang diambil mengikut dos dan arahan doktor.Namun jika anda seharusnya ambil ubat ini dan terlupa, ambil secepat yang mungkin selepas anda teringat. Namun, jika waktu itu dah hampir dengan waktu untuk ambil dos seterusnya, anda haruslah langkau pengambilan dos tersebut.Anda adalah dilarang untuk menggandakan dos dengan sekali pengambilan.

Sebelum mengambil Bromhexine, sila beritahu sejarah perubatan anda kepada doktor terutamanya jika ada masalah kesihatan seperti penyakit ulser perut, lelah, masalah buah pinggang atau penyakit perutSila beritahu kepada doktor juga jika anda alah kepada BromhexinePengambilan ubat ini boleh menyebabkan rasa pening. Anda dilarang untuk memandu kenderaan dan mengendali perlalatan mesin yang memerlukan pengawasan selepas mengambil ubat ini.Jika berlaku gejala-gejala akibat terlebih dos, anda harus hentikan pengambilan Bromhexine dan segera untuk dapatkan rawatan.Jangan kongsi ubat ini bersama orang lain.

Interaksi Bersama Ubat-Ubatan Lain

Anda tidak disyorkan untuk ambil Bromhexine bersama ubat-ubatan lain kerana sesetengah ubat dan Bromhexine boleh menyebabkan berlakunya reaksi dan mengakibatkan kesan sampingan. Sila dapatkan nasihat dan rujukan doktor jika anda mengambil ubat-ubatan lain bersama Bromhexine. Selain itu, Bromhexine mampu meningkatkan tindak balas antibiotic seperti amoxicillin, cephalexin dan erythromycin.

MIMS Malaysia “Bromhexine”Chronic Obstructive Pulmonary Disease, Mucolytics – Patient.infoMucolytic Medications – Pubmed


Kanser Tulang: Punca, Simptom & Rawatan

Apakah punca kepada masalah kanser tulang? Artikel ini akan membincangkan punca, simptom dan rawatan kepada masalah ini.

Kanser tulang boleh bermula pada mana-mana tulang dalam badan, tetapi ia paling kerap menjejaskan tulang pinggul atau tulang yang panjang seperti di lengan dan kaki. Kanser ini jarang berlaku dan ia terdiri daripada hanya 1 peratus daripada semua kanser.

Istilah “kanser tulang” tidak termasuk kanser yang bermula di bahagian lain dalam badan dan merebak (bermetastasis) ke tulang. Sebaliknya, kanser tersebut dinamakan berdasarkan tempat ia bermula, seperti kanser payudara yang telah bermetastasis ke tulang.

Sesetengah jenis kanser ini berlaku terutamanya pada kanak-kanak, manakala yang lain kebanyakannya menyerang orang dewasa. Pembedahan adalah rawatan yang paling biasa untuk masalah ini, namun, kemoterapi dan radioterapi juga boleh digunakan. Keputusan untuk menggunakan pembedahan, kemoterapi atau radioterapi adalah berdasarkan jenis kanser tulang yang dirawat.

Punca kebanyakan kanser tulang masih belum diketahui. Namun begitu, terdapat beberapa jenis kanser ini iaitu:

Osteosarcoma. Osteosarcoma adalah bentuk kanser tulang yang paling biasa dijumpai dalam kalangan pesakit. Dalam tumor ini, sel-sel kanser menghasilkan tulang. Ia paling kerap berlaku dalam kalangan kanak-kanak dan golongan muda, dan tumbuh pada bahagian tulang kaki atau lengan. Jarang sekali, ia berlaku tumbuh di luar tulang (osteosarkoma extraskeletal).
Chondrosarcoma. Chondrosarcoma adalah kanser tulang kedua tertinggi yang didapati dalam kalangan pesakit. Kanser ini akan menghasilkan sel-sel kanser dari rawan. Chondrosarcoma biasanya berlaku pada tulang pinggul, kaki atau lengan dan banyak dihidapi oleh orang dewasa pertengahan umur dan lebih tua.
Sarkoma Ewing. Tumor sarkoma Ewing paling kerap timbul di tulang pinggul, kaki atau lengan kanak-kanak dan golongan muda.

Punca untuk menghidapi kanser ini tidak dapat dikenal pasti namun, berikut merupakan risiko-risiko kanser tulang:

Sindrom genetik yang diwarisi. Sindrom genetik tertentu boleh meningkatkan risiko kanser ini, seperti sindrom Li-Fraumeni dan retinoblastoma walaupun agak jarang berlaku.
Penyakit tulang Paget. Selalunya berlaku pada orang dewasa yang lebih tua, penyakit tulang Paget boleh meningkatkan risiko kanser tulang berkembang pada usia tua.
Terapi sinaran untuk kanser. Pendedahan kepada dos sinaran yang tinggi dan kerap , seperti yang diberikan semasa radioterapi untuk kanser boleh meningkatkan risiko kanser tulang pada masa hadapan.

Antar simptom-simptom kanser tulang termasuklah:

Sakit tulang
Bengkak dan kelembutan berhampiran kawasan yang terjejas
Tulang yang rapuh yang boleh menyebabkan tulang patah
Keletihan
Penurunan berat badan tanpa sebab

Ujian pengimejan boleh menentukan lokasi dan saiz tumor tulang dan sama ada tumor telah merebak ke bahagian lain badan. Jenis ujian pengimejan yang disyorkan bergantung pada tanda dan gejala individu. Antara ujian pengimejan yang boleh dilakukan adalah seperti berikut:

Imbasan tulang (bone scan)
Tomografi berkomputer (CT)
Pengimejan resonans magnetik (MRI)
Tomografi pelepasan positron (PET)
X-ray

Selain pengimejan, doktor juga akan melakukan biopsi untuk mengeluarkan sampel tisu daripada tumor untuk ujian makmal. Biopsi digunakan untuk mengesahkan pembentukan sel kanser. Ia juga boleh mengesahkan sama ada sel tumor tersebut mampu berkembang dan merebak dengan cepat atau perlahan. Terdapat pelbagai jenis cara biopsi yang dilakukan dan antaranya adalah seperti berikut:

Memasukkan jarum nipis melalui kulit anda dan ke tumor tulang untuk mengambil sedikit bahagian tulang yang disyaki terdapat kanser.
Pembedahan untuk mengeluarkan sampel tisu kanser untuk ujian makmal. Semasa biopsi ini dijalankan, doktor juga akan membuang sama ada keseluruhan tumor atau sebahagian daripadanya, bergantung kepada kondisi pesakit.

Setelah menjalani biopsi dan ujian pengimejan, doktor akan mengesahkan tahap kanser tersebut. Peringkat kanser tulang diklasifikasikan antara tahap 0 hingga tahap 4. Peringkat terendah bermaksud tumor masih bersaiz kecil dan kurang agresif manakala pada peringkat 4 atau tahap akhir, kanser telah merebak ke bahagian lain badan. Antara kriteria-kriteria yang digunakan untuk menentukan tahap kanser adalah seperti berikut:

Saiz tumor
Seberapa cepat kanser mampu berkembang berdasarkan jenis kanser
Bilangan tulang yang terjejas
Sama ada kanser telah merebak ke bahagian lain badan

Pilihan rawatan untuk kanser ini adalah bergantung kepada jenis kanser, peringkat kanser, kesihatan keseluruhan dan pilihan pesakit. Lain kanser tulang mempunyai lain tindak balas terhadap rawatan, dan doktor akan membantu pesakit untuk menasihati cara merawat kanser mengikut individu. Sebagai contoh, sesetengah kanser ini dirawat hanya dengan pembedahan, sesetengah yang lain pula harus menjalani pembedahan dan kemoterapi dan sesetengah pesakit lain akan menjalani pembedahan, kemoterapi dan radioterapi. Berikut merupakan ringkasan kepada rawatan-rawatan yang ada.

Pembedahan. Pembedahan dijalankan untuk membuang keseluruhan tumor kanser sekiranya mampu dibuang sekali gus. Kebanyakan masanya, kanser in akan dibuang bersama-sama dengan sebahagian kecil tisu sihat yang mengelilinginya. Kemudian, tulang yang telah dibuang akan digantikan dengan tulang lain yang diambil daripada bahagian lain badan anda, atau dengan bahan lain seperti logam dan plastik keras. Sebahagian kanser tulang yang sangat besar atau terletak di bahagian yang sukar untuk dibuang mungkin memerlukan pembedahan untuk membuang semua atau sebahagian anggota badan (amputasi).
Kemoterapi. Kemoterapi ialah rawatan yang menggunakan ubat anti-kanser yang biasanya dihantar melalui vena (intravena), untuk membunuh sel-sel kanser. Walau bagaimanapun, jenis rawatan ini hanya berkesan dengan lebih baik dalam beberapa jenis kanser tulang. Sebagai contoh, kemoterapi secara amnya tidak begitu berkesan untuk chondrosarcoma, tetapi ia penting untuk merawat osteosarcoma dan Ewing sarcoma.
Radioterapi. Radioterapi menggunakan pancaran tenaga berkuasa tinggi, seperti sinar-X, untuk membunuh sel-sel kanser. Semasa radioterapi, pesakit akan baring di atas meja sementara mesin bulat khas akan bergerak di sekeliling badan pesakit dan menghalakan pancaran tenaga pada bahagian kanser tersebut. Radioterapi sering digunakan sebelum pembedahan kerana ia boleh mengecutkan tumor dan memudahkan untuk membuangnya. Ini, seterusnya, boleh membantu mengurangkan kemungkinan amputasi diperlukan. Radioterapi juga digunakan pada kanser yang tidak boleh dikeluarkan dengan pembedahan. Selepas pembedahan, terapi sinaran boleh digunakan untuk membunuh mana-mana sel kanser yang mungkin tertinggal. Bagi orang yang menghidap kanser tulang tahap akhir, terapi sinaran boleh membantu mengurangkan sakit.

Kebanyakan kanser tulang boleh dirawat sepenuhnya. Namun begitu, sesetengah pesakit akan memerlukan pembedahan selama beberapa kali sebelum berjaya ke tahap tersebut. Sebilangan pesakit yang lain akan memerlukan rawatan susulan seperti kemoterapi dan radioterapi selama bertahun-tahun untuk mengawal pertumbuhan kanser.

Kadar survival relatif lima tahun untuk kanser ini ialah 66.8%. Ini bermakna, 66.8% penghidap kanser tulang masih hidup lima tahun selepas didiagnosis. Perlu diingat bahawa kadar kelangsungan hidup hanyalah anggaran. Ia tidak dapat meramalkan berapa lama seseorang individu akan hidup. Pesakit yang didiagnosis pada peringkat awak kanser dan mendapat rawatan awal mempunyai peluang yang lebih tinggi untuk pulih sepenuhnya.

Jenis Kanser yang lain

Mayo Foundation for Medical Education and Research. (2022, March 22). Bone cancer. Mayo Clinic.
Bone cancer: Symptoms, signs, treatment, causes & stages. Cleveland Clinic. (n.d.).


Kanser Rahim :Punca, Simptom & Rawatan

Apakah punca kepada masalah kanser rahim? Artikel ini akan membincangkan berkenaan punca, simptom dan rawatan kepada masalah kanser ini.

Kanser rahim ialah istilah umum yang merangkumi dua jenis kanser iaitu kanser endometrium dan sarkoma rahim. Kanser endometrium ialah kanser yang terbentuk pada bahagian endometrium, iaitu salah satu lapisan rahim wanita.

Ia adalah kanser yang paling banyak dihidapi oleh golongan wanita. Sarkoma rahim pula ialah kanser yang terbentuk di miometrium atau lebih dikenali sebagai otot rahim. Sarkoma rahim sangat jarang berlaku pada kalangan wanita. Oleh itu, artikel kali ini, kita akan memfokuskan kepada kanser endometrium.

Punca sebenar kanser endometrium masih belum dikenal pasti. Setakat ini, kajian menunjukkan bahawa kanser endometrium terbentuk daripada perubahan (mutasi) dalam DNA sel endometrium. Mutasi DNA boleh menyebabkan sel normal bertukar kepada sel abnormal.

Sel yang normal membesar dan membiak pada kadar yang telah ditetapkan oleh DNA, dan mati apabila diarahkan oleh DNA. DNA sel yang telah termutasi akan menyebabkan sel membiak di luar kawalan dan tidak mati. Apabila sel-sel termutasi ini semakin membiak, ia akan membesar dan menghasilkan tumor. Sel-sel kanser ini juga boleh menyerang bahagian organ berdekatan dan berpisah daripada tumor untuk merebak ke tempat lain dalam badan (metastasis).

Antara faktor-faktor yang meningkatkan risiko kanser endometrium termasuklah:

Ketidakseimbangan hormon. Ovari menghasilkan dua jenis hormon, estrogen dan progesteron. Sekiranya hormon ini tidak stabil, ia akan menyebabkan menyebabkan perubahan pada ketebalan endometrium.
Penyakit atau kondisi badan yang boleh mengakibatkan peningkatan jumlah estrogen. Contohnya termasuk corak ovulasi yang tidak teratur, yang kebiasaannya berlaku dalam keadaan seperti polycystic ovarian syndrome (PCOS), obesiti dan diabetes.
Mengambil hormon selepas menopaus yang mengandungi estrogen.
Tumor ovari yang mampu merembeskan estrogen (jarang berlaku).
Mula kedatangan haid pada usia muda. Apabila wanita mempunyai sejarah kedatangan haid pada umur yang sangat muda iaitu sebelum berusia 12 tahun, ia akan mendedahkan wanita tersebut kepada hormon estrogen dalam tempoh yang lebih lama berbanding wanita yang kedatangan haid pada umur yang lebih tua.
Tidak pernah mengandung. Wanita yang tidak pernah hamil akan mengalami risiko kanser endometrium yang lebih tinggi berbanding wanita yang pernah mengalami sekurang-kurangnya sekali kehamilan kerana ketika hamil, hormon estrogen akan kurang dirembeskan.
Orang tua. Risiko kanser endometrium meningkat pada golongan warga emas. Kanser endometrium juga paling kerap berlaku selepas menopaus.
Obesiti. Lemak badan yang berlebihan mampu mengubah keseimbangan hormon badan anda.
Mengambil terapi hormon untuk kanser payudara. Mengambil ubat terapi hormon tamoxifen untuk kanser payudara boleh meningkatkan risiko mendapat kanser endometrium.
Sindrom Lynch. Sindrom Lynch, juga dipanggil kanser kolorektal bukan poliposis keturunan (HNPCC), ialah sindrom yang meningkatkan risiko kanser kolon dan kanser lain, termasuk kanser endometrium. Sindrom Lynch disebabkan oleh mutasi genetik yang diturunkan daripada ibu bapa.

Antara simptom-simptom kanser endometrium termasuklah:

Pendarahan faraj selepas menopaus
Pendarahan semasa tidak kedatangan haid
Sakit pada bahagian pelvis atau pinggul

Ujian dan prosedur yang digunakan untuk mendiagnosis kanser endometrium termasuklah:

Pemeriksaan pelvis. Semasa pemeriksaan pelvis, doktor akan memeriksa bahagian luar alat kelamin (vulva), dan memasukkan jari ke dalam faraj sambil menekan bahagian luar rahim untuk merasakan rahim dan ovari. Spekulum juga akan dimasukkan ke dalam faraj untuk membuka faraj dengan lebih luas bagi memeriksa keabnormalan faraj dan pangkal rahim.
Menggunakan ultrasound untuk melihat imej rahim anda. Dalam prosedur ini, sebuah batang panjang (transduser) akan dimasukkan ke dalam faraj untuk melihat ketebalan dinding rahim yang boleh menebal jika terdapat kanser endometrium.
Menggunakan histeroskopi. Semasa histeroskopi, doktor akan memasukkan tiub nipis yang fleksibel melalui faraj dan serviks ke dalam rahim. Kanta pada histeroskop membolehkan doktor anda memeriksa bahagian dalam rahim dan endometrium.
Biopsi endometrium. Biopsi adalah prosedur untuk mengeluarkan sampel tisu untuk ujian makmal bagi mengesahkan kanser endometrium.
Dilation and curettage (D&C). Jika tisu endometrium tidak mencukupi selepas melakukan biopsi, pesakit akan dinasihatkan untuk melakukan prosedur D&C. Semasa D&C, tisu akan dikikis dari lapisan rahim anda dan diperiksa di bawah mikroskop untuk sel-sel kanser.

Jika kanser endometrium ditemui, anda mungkin akan dirujuk kepada doktor yang pakar dalam merawat kanser yang melibatkan sistem pembiakan wanita (pakar onkologi ginekologi).

Sebaik sahaja kanser anda telah didiagnosis, doktor anda akan menentukan tahap (peringkat) kanser. Ujian yang biasanya digunakan untuk menentukan tahap kanser endometrium termasuklah X-ray dada, imbasan tomografi berkomputer (CT), imbasan tomografi pelepasan positron (PET) dan ujian darah. Peringkat kanser kebiasaanya hanya boleh disahkan sepenuhnya dengan tepat selepas pesakit menjalani pembedahan untuk merawat kanser. Terdapat 4 peringkat kanser endometrium dan tahap 4 adalah tahap terakhir.

Terdapat beberapa jenis rawatan yang boleh dilakukan ia bergantung kepada tahap kanser dan kesihatan pesakit secara menyeluruh. Rawatan-rawatan tersebut ialah:

Pembedahan. Rawatan untuk kanser endometrium biasanya melibatkan pembedahan untuk membuang rahim (histerektomi), serta membuang tiub fallopio dan ovari (salpingo-oophorectomy). Oleh itu, pesakit tidak boleh mengandung lagi selepas pembedahan ini dijalankan. Nodus limfa juga kebiasaannya dikeluarkan semasa pembedahan untuk mengesahkan peringkat kanser.
Radioterapi. Radioterapi menggunakan pancaran tenaga yang kuat, seperti sinar-X dan proton, untuk membunuh sel-sel kanser. Ia boleh digunakan sebelum atau selepas pembedahan. Sinaran ini boleh dipancar melalui dua cara, dari luar badan atau dalam badan. Semasa sinaran dipancar dari luar, pesakit akan berbaring sambil mesin radioterapi menghalakan sinaran ke bahagian kanser. Sinaran dalam badan pula dilakukan dengan meletakkan peranti kecil yang berbentuk wayar atau silinder di dalam faraj bagi membunuh sel kanser.
Kemoterapi. Kemoterapi ialah pemberian ubat untuk membunuh sel kanser. Ubat ini boleh diambil melalui beberapa cara seperti oral atau melalui salur darah (intravena). Ia kebiasaannya diberikan selepas pembedahan.
Terapi hormon. Terapi hormon melibatkan pengambilan ubat untuk menurunkan hormon dalam badan. Oleh itu, sel-sel kanser endometrium yang bergantung pada hormon untuk membiak akan mati.
Imunoterapi. Imunoterapi ialah ubat yang diberikan untuk membantu sistem imun untuk melawan kanser.
Rawatan paliatif. Rawatan paliatif ialah rawatan terakhir yang boleh diberikan untuk memberikan kelegaan kepada kesakitan untuk pesakit kanser bagi meningkatkan kualiti hidup pesakit dan keluarganya. Pakar rawatan paliatif akan bekerjasama dengan pesakit, keluarga pesakit dan doktor berkenaan yang lain untuk memberikan sokongan tambahan bagi penjagaan berterusan. Rawatan paliatif boleh diberikan bersama-sama dengan rawatan lain, seperti pembedahan, kemoterapi atau terapi radiasi.

Kanser endometrium yang didiagnosis pada peringkat awal boleh disembuhkan dengan pembedahan membuang rahim. Kanser endometrium hanya akan membawa maut apabila ia tidak didiagnosis pada peringkat awal, tidak dirawat dan telah merebak. Kadar survival boleh berkurangan kepada 17% apabila kanser merebak ke bahagian lain.

Kadar survival lima tahun untuk kanser endometrium ialah 81%. Ini bermakna, 81% orang yang didiagnosis dengan kanser endometrium masih boelh hidup dalam tempoh lima tahun kemudian. Kadar survival akan menjadi lebih tinggi sehingga 95% jika kanser tidak merebak di luar rahim.

Jenis Kanser yang lain

Mayo Foundation for Medical Education and Research. (2021, May 20). Endometrial cancer. Mayo Clinic.
Uterine cancer: Stages, symptoms, treatment & prognosis. Cleveland Clinic. (n.d.).


Punca Kereta Tidak Boleh Hidup dan Cara Penyelesaian

Apakah punca kepada masalah kereta tidak boleh hidup? Artikel ini akan membincangkan punca masalah kereta tidak boleh hidup (start) dan cara penyelesaiannya.

Terlewat bangun untuk pergi kerja. Hari pula hujan. Mahu tak mahu, kena jugalah naik kereta. Masukkan kunci, pulas untuk hidupkan. Kereta pula buat hal tak mahu hidup. Pastinya sangat stress di pagi hari jika anda juga pernah mengalami keadaan seperti ini.

Mempunyai kereta sebagai salah satu kenderaan sudah menjadi keperluan bagi setiap keluarga. Aspek penyelenggaraan serta servis yang teratur perlu diambil berat supaya kereta yang anda miliki dapat digunakan dengan baik untuk tempoh masa yang lama.

Anda sangat berdisiplin dalam melakukan servis kereta, namun mengapa masih juga kereta mengalami masalah tidak mahu hidup?

Jom kita bincangkan bersama punca mengapa kereta tidak dapat dihidupkan dan cara untuk mengatasinya.

Punca Kereta Tidak Boleh Hidup

Kita boleh bahagikan punca-punca kereta tidak boleh dihidupkan kepada beberapa kategori utama :

Sistem elektrik dan elektronikSistem berkaitan enjinSistem keselamatan

SISTEM ELEKTRIK DAN ELEKTRONIK

1. Bateri kereta lemah

12.6 V (semasa enjin tidak dihidupkan) hingga 14.4 V (semasa enjin dihidupkan) merupakan julat voltan normal bagi bateri kereta biasa. Mungkin anda akan tertanya-tanya dan menyangka jika lampu pada meter kereta anda hidup, pasti masalah bukan berpunca daripada bateri kereta anda. Untuk pengetahuan anda, jika bawah daripada tahap minimum voltan, anda akan mendapati kereta agak sukar untuk dihidupkan biarpun lampu pada meter kereta anda menyala.

Agak jarang untuk kita membawa ‘voltage tester’ bersama atau disimpan di dalam kereta. ‘Voltage tester’ ini digunakan untuk menentukan voltan yang masih tersimpan pada bateri kereta anda.

Jadi bagaimanakah cara lain untuk anda mengenal pasti kereta tidak dapat dihidupkan disebabkan bateri lemah?

Biasanya, jika kereta tidak berjaya dihidupkan disebabkan bateri lemah, anda akan mendengar beberapa kali  bunyi seperti ketukan ‘ketik ketik’. Enjin kereta masih juga tidak dapat dihidupkan.

Jika keadaan seperti ini terjadi, anda boleh menggunakan kaedah ‘jumper’ iaitu dengan memasang kabel wayar secara selari dengan bateri daripada kereta lain. Anda dinasihatkan untuk segera mendapatkan bateri yang baru jika kereta anda berjaya dihidupkan dengan menggunakan kaedah ini.

Untuk pengetahuan tambahan, pastikan anda periksa tarikh pada bateri anda. Jangka hayat bateri bergantung pada jenis bateri dan biasanya mempunyai jangka hayat dalam 12 bulan sehingga 15 bulan. Jika kurang daripada 12 bulan, kereta anda mungkin mempunyai masalah pada ‘alternator’ dan perlu dibawa ke bengkel kereta dengan segera.

2. Engine Control Unit (ECU)

ECU merupakan komponen utama yang bertanggungjawab untuk mengawal dan menentukan semua aktiviti seperti kawalan pembakaran enjin, bahagian keselamatan dan aksesori lain pada kereta anda. ECU ini menggunakan perisian komputer yang hanya diselenggarakan oleh pihak yang mempunyai kompeten.

ECU sangat sukar untuk memberi masalah utama untuk kereta tidak dapat dihidupkan. Namun, jika kesemua punca-punca lain telah diatasi dan masih juga kereta anda tidak dapat dihidupkan, barulah anda dapatkan bantuan daripada pakar ECU kereta.

1. Masalah pada palam pencucuh atau ‘spark plug’

Palam pencucuh digunakan untuk menghasilkan percikan api semasa pembakaran di dalam ruangan silinder enjin anda. Jika palam pencucuh tidak berfungsi dengan baik, ia akan menunjukkan beberapa simptom seperti kesukaran untuk mendapat kelajuan apabila menekan pedal minyak dan kesukaran semasa menghidupkan enjin kereta.

Jika terdapat situasi seperti dinyatakan, besar kemungkinan punca anda tidak dapat menghidupkan kereta adalah disebabkan masalah pada palam pencucuh. Anda hanya perlu menggantikan dengan palam pencucuh yang baharu.

2. Masalah pada ‘starter’

‘Starter’ merupakan sejenis motor elektrik yang berfungsi untuk memberi kilasan pemula kepada enjin sehingga mendapat pembakaran. Masalah yang mungkin timbul disebabkan starter agak rumit. Tetapi punca yang sangat jelas jika kereta anda tidak dapat dihidupkan disebabkan masalah pada starter adalah tidak ada bunyi ‘cranking’ seperti semasa enjin hendak dihidupkan dan bateri anda pula bateri yang masih baru.

Jika hal ini terjadi, kereta anda perlu ditarik masuk ke bengkel kereta untuk mekanik mengenal pasti jenis masalah starter kereta anda dan ada kemungkinan anda perlu menukar starter yang baru jika terdapat masalah mekanikal yang tidak dapat diperbaiki.

3. Masalah pada pam minyak

Pam minyak akan membekalkan minyak untuk pembakaran di dalam silinder enjin. Gejala yang anda mudah untuk mengesan jika masalah berpunca daripada pam minyak adalah sewaktu anda ingin menambah kelajuan, anda akan mendapati kereta anda seperti ‘terhentak’. Ini disebabkan pam minyak tidak dapat membekalkan minyak tetapi hanya angin yang masuk ke ruang pembakaran di dalam silinder enjin.

Jika hal ini masih berlarutan, adalah lebih baik anda segera ke bengkel kereta untuk mendapatkan pandangan yang lebih terperinci untuk kereta anda.

1. Buka kereta secara manual, sistem penggera keselamatan akan diaktifkan

Jika ‘remote’ kereta anda tidak dapat berfungsi untuk membuka kereta anda, anda masih boleh membuka kereta anda secara manual. Sistem penggera keselamatan kereta anda akan aktif. Anda tidak dapat untuk menghidupkan kereta anda disebabkan sistem keselamatan bertindak tidak membenarkan kecurian kereta anda.

Untuk ‘reset’ alarm kereta anda, anda perlu tahu jenis kereta anda. Berikut contoh untuk menghidupkan kereta jenis perodua Myvi daripada channel DIY Yo di Youtube.

2. Gear bukan pada kedudukan P atau N

Untuk menghidupkan kereta jenis automatik, kedudukan gear sangat memainkan peranan penting. Mengapakah kedudukan gear jika selain pada P atau N, anda tidak dapat menghidupkan kereta anda?

Ini sudah semestinya berkaitan dengan soal keselamatan pengguna kereta tersebut. Bagi memastikan kereta tidak terus bergerak selepas anda mula menghidupkan kereta, sistem keselamatan tidak akan membenarkan arus elektrik daripada mengalir ke ‘starter’ kereta anda.

Apa yang perlu anda lakukan adalah dengan menukar kedudukan gear anda sebaik-baiknya kepada P (‘parking’) sebelum anda mula menghidupkan kereta anda.

1. Menjadi pemandu yang teliti dan peka.

Anda perlu lebih teliti sepanjang pemanduan kereta kerana anda akan lebih mudah mengesan lebih awal perkara-perkara yang akan jadi penyebab kereta anda tidak dapat dihidupkan dan anda dapat mengatasinya lebih awal daripada terjadi.

2. Mulakan dengan perkara paling asas.

Jika kereta anda tidak dihidupkan, anda tidak perlu panik. Anda sudah mempunyai asas pengetahuan punca kereta anda tidak dapat dihidupkan. Mulakan dengan yang sangat asas seperti mengetahui kedudukan gear kereta anda supaya berada di kedudukan P sebelum anda mencuba semula untuk menghidupkan kereta anda.

3. Menyimpan nombor perkhidmatan ‘towing’.

Mungkin perkara ini dipandang enteng, namun percayalah suatu masa ia akan menjadi perkara yang sangat berguna jika anda menghadapi situasi tidak dapat menghidupkan kereta anda.

Semoga dengan perbincangan ini akan dapat memberi manfaat dan membantu anda semasa anda mengalami masalah tidak dapat menghidupkan kereta anda.


10 Khasiat Limau Purut yang Anda Perlu Tahu

Apakah khasiat limau purut kepada kesihatan? Artikel ini akan membincangkan khasiat kesihatan beserta nutrisi di dalam limau purut.

Buah limau purut atau nama saintifiknya citrus hystrix merupakan antara buah-buahan sitrus yang berasal dari keluarga rutaceae. Buah ini bersaiz kecil hingga sederhana dan mempunyai kulit tidak sekata berwarna hijau. Isinya pula berwarna hijau dan mempunyai rasa yang masam. Daunnya sering digunakan di dalam masakan dengan tujuan untuk menambahkan rasa dan aroma masakan tersebut. Buah limau purut pula sering digunakan di dalam industri kosmetik seperti di dalam pembuatan syampu rambut dan sabun badan.

Maklumat Nutrisi dan Komponen Penting Limau Purut

Berikut merupakan maklumat nutrisi yang terdapat pada setiap 100 g buah limau purut.

Tenaga: 43kcal
Serat: 0.8 g
Kalium 172 mg
Vitamin C: 37 mg
Fosforus: 2IU

Di dalam setiap 100 g buah limau purut terdapat sebanyak 43 kcal tenaga dan 0.8 g serat. Selain itu ianya juga mengandungi 172 mg kalium, 37 mg vitamin C, 2 IU fosforus dan beberapa lagi kandungan vitamin dan mineral yang lain. Antara komponen penting di dalam limau purut adalah kandungan vitamin C dan antioksida yang tinggi.

10 Khasiat Limau Purut untuk Kesihatan

1. Baik untuk kesihatan kulit

Kulit kusam dan tidak bermaya merupakan antara masalah kulit yang sering dialami oleh kita semua. Memiliki kulit yang bersih dan bebas dari cela merupakan idaman ramai. Limau purut sering digunakan secara tradisional untuk membersihkan kulit dan membuang sel kulit mati. Caranya adalah dengan menggosok limau purut bersama air suam di kawasan badan yang diingini.

Tahukah anda bahawa limau purut turut digunakan dengan tujuan untuk melegakan stres dan tekanan. Buah limau purut kini telah digunakan di dalam penghasilan minyak aromaterapi yang bertujuan memberikan ketenangan dan melegakan keresahan.

3. Mengatasi masalah kutu rambut

Masalah kutu rambut merupakan masalah yang tidak asing lagi terutamnya di kalangan kanak-kanak. Tahukah anda bahawa buah limau purut digunakan secara tradisional untuk mengatasi masalah kutu rambut. Ekstrak daun dan buah limau purut digunakan untuk mematikan parasit ini.

4. Merawat masalah rambut

Masalah rambut juga merupakan antara masalah yang dapat menggangu keyakinan diri. Antara masalah rambut yang sering dialami adalah masalah kelemumur dan rambut gugur. Buah limau purut adalah buah-buahan sitrus yang dapat mengatasi masalah kelemumur. Caranya adalah dengan menggosok buah limau purut pada bahagian yang bermasalah dan biarkannya secara beberapa minit.

5. Meningkatkan sistem imuniti

Buah limau purut mengandungi kandungan vitamin C yang tinggi. Antara fungsi vitamin C adalah untuk meningkatkan sistem imunisasi badan dengan meningkatkan fungsi sel darah putih untuk bekerja. Sistem imunisasi yang kuat dapat mencegah pelbagai penyakit seperti demam, selsema dan batuk.

Batuk dan kahak merupakan antara masalah yang berlaku pada sistem pernafasan dan ianya disebabkan oleh jangkitan virus yang menyerang tubuh badan. Mengikut petua tradisional, jus limau purut dapat digunakan untuk merawat masalah batuk. Caranya adalah dengan mencampurkan sesudu jus limau purut bersama madu. Hal ini kerana kedua-dua bahan ini mempunyai sifat antiseptik yang dapat membunuh kuman.

7. Merawat masalah bau badan

Masalah bau badan pasti mengundang ketidakselesaan kepada sesiapa yang mengalaminya. Buah limau purut turut digunakan secara tradisional untuk menghilangkan bau badan. Hal ini kerana ianya mempunyai sifat antiseptik yang dapat membunuh kuman yang menyebabkan bau badan dan ianya turut mempunyai bau yang menyegarkan. Caranya adalah dengan menggosokkan limau nipis pada kawasan yang bermasalah.

Masalah bau mulut atau nafas merupakan masalah yang disebabkan oleh bakteria penyebab bau mulut. Masalah ini dapat menyebabkan keyakinan diri menurun dan tidak yakin untuk berhadapan dengan orang ramai. Limau purut yang mempunyai sifat antiseptik dapat membantu untuk membunuh bakteria dan kuman yang menyebabkan masalah mulut.

9. Bersifat anti radang

Radang atau inflamasi merupakan masalah yang disebabkan oleh tekanan oksidatif. Sekiranya inflamasi atau radang ini berlanjutan di dalam tempoh masa yang lama ianya dapat menyebabkan pelbagai masalah kepada kesihatan. Limau purut mengandungi kadar vitamin C yang tinggi dan dapat membantu untuk mencegah radang.

10. Menghalang gigitan serangga

Buah limau purut juga turut digunakan secara tradisional untuk menghalang gigitan serangga. Hal ini kerana buah ini mengandungi komponen yang digelar citronellol dan limolene yand sangat tidak disukai oleh serangga.

Konklusinya terdapat pelbagai kebaikan buah limau purut terhadap kesihatan. Kebanyakkan Teknik perubatan tradisional menggunakan buah sitrus ini untuk mengatasi pelbagai jenis penyakit. Terima kasih

Khasiat Makanan yang Lain

9 Surprising Benefits of Kaffir Lime. Organic Facts.
Skaria, A. (2020, November 8). 6 Incredible Health Benefits of Kaffir Lime Leaves. US Citrus.


10 Khasiat Limau Kasturi yang Anda Perlu Tahu

Apakah khasiat limau kasturi pada kesihatan? Artikel ini akan membincangkan khasiat dan komponen yang baik di dalam limau kasturi.

Limau kasturi atau nama saintifiknya citrus macrocarpa merupakan sejenis buah yang berasal dari negara Filipina. Buah ini bersaiz kecil, kulitnya berwarna hijau manakala isinya pula berwarna jingga dan ianya mempunyai rasa masam manis.

Buah limau kasturi selalu digunakan di dalam penyediaan masakan dan minuman kerana ianya boleh menambahkan lagi rasa dan kelazatan sesuatu masakan dan minuman. Buah ini bukanlah sejenis buah yang asing lagi di negara kita malah ianya sering digunakan secara meluas di negara ini. Di sebalik saiznya yang kecil ini, adakah terdapat kebaikkannya terhadap kesihatan? Artikel ini akan membincangkan dengan lebih lanjut akan kebaikan buah limau kasturi terhadap kesihatan.

Maklumat Nutrisi dan Komponen Penting

Berikut merupakan maklumat nutrisi yang terdapat pada sebiji buah limau kasturi

Tenaga: 12kcal
Serat: 1.2g
Kalium: 37mg
Vitamin C: 7.3mg
Vitamin A: 57.4IU

Di dalam sebiji buah limau kasturi terdapat sebanyak 12 kcal tenaga, 1.2 g serat, 37 mg kalium 7.3 mg vitamin C dan 57.4 IU vitamin A. Buah limau kasturi adalah buah-buahan sitrus yang kaya dengan kandungan vitamin C. Ianya juga kaya dengan antioksida dan asid fenolik.

1. Meningkatkan sistem imuniti

Sistem imuniti yang lemah akan mendedahkan tubuh badan kepada pelbagai jenis penyakit seperti demam, selsema dan batuk. Antara cara untuk meningkatkan sistem imunisasi tubuh badan adalah dengan pengambilan vitamin C. Buah limau kasturi merupakan antara buah yang kaya dengan vitamin C. Vitamin C dapat membantu untuk meningkatkan imunisasi badan dengan menyokong fungsi sel darah putih yang membantu untuk menyingkirkan patogen dan kuman dari luar.

2. Mencegah tekanan oksidatif

Tekanan oksidatif terjadi apabila sel badan terdedah dengan radikal bebas lalu menjadikan sel tersebut rosak. Hal ini dapat menyebabkan pelbagai masalah kesihatan kerana berlakunya kerosakkan sel badan. Buah limau kasturi mengandungi kandungan vitamin C yang tinggi di mana ianya bertindak sebagai antioksida yang dapat menyekat tekanan oksidatif.

3. Membantu penyerapan zat besi

Antara masalah yang terjadi apabila kekurangan zat besi adalah anemia. Anemia adalah satu keadaan di mana badan mengalami kekurangan sel darah merah yang berfungsi untuk mengangkut oksigen keseluruh badan. Hal ini akan menjadikan penghidap anemia berasa cepat penat, lesu dan pucat. Vitamin C adalah sejenis vitamin yang dapat membantu penyerapan zat besi. Pengambilan makanan yang tinggi zat besi dan tinggi vitamin C dapat meningkatkan penyerapan zat besi ke dalam badan.

4. Baik untuk kesihatan kulit

Siapa yang tidak mahukan kulit yang sihat dan bebas cela. Buah limau kasturi yang tinggi dengan kandungan vitamin C dapat membantu menjaga kesihatan kulit dengan mencegah tanda-tanda penuaan dan menggalakkan penghasilan kolagen.

Skurvi adalah satu keadaan di mana tubuh badan mengalami kekurangan vitamin C. Keperluan vitamin C harian adalah antara 70 ke 100 mg. Kekurangan vitamin C dapat menyebabkan skurvi di mana pesakit akan mengalami simptom seperti gusi berdarah. Pengambilan buah limau yang tinggi vitamin C sedikit sebanyak dapat mencegah penyakit skurvi.

6. Membantu penghasilan kolagen

Kolagen merupakan antara komponen terpenting di tubuh badan kita. Kulit dan sendi-sendi di bahagian badan juga terdiri daripada kolagen. Buah limau kasturi yang tinggi vitamin C juga dapat membantu di dalam penghasilan kolagen untuk tubuh badan.

7. Mengawal paras gula

Penyakit diabetes adalah keadaan di mana badan kekurangan penghasilan insulin dan insulin yang tidak sensitif lalu menyebabkan kenaikkan gula di dalam darah. Buah limau kasturi adalah sejenis buah yang mempunyai paras indeks glisemik yang rendah dan tidak akan menaikkan gula di dalam darah dengan cepat.

8. Mengawal paras kolesterol

Masalah kolesterol adalah antara masalah yang sering dialami oleh rakyat Malaysia. Hal ini terjadi kerana pengambilan tenaga yang berlebihan dan pengambilan makanan yang berlemak dan berkalori tinggi. Buah limau kasturi mengandungi serat pektin yang tinggi yang dapat membantu untuk menurunkan paras LDL, sejenis kolesterol yang tidak baik yang dapat menyebabkan pelbagai masalah kesihatan.

9. Memberikan tenaga segera

Anda sering merasa letih dan penat setelah seharian penat bekerja? Cubalah minum jus buah limau kasturi atau campurkan buah ini ke dalam mana-mana minuman yang anda gemari untuk mendapatkan kesegaran dan tenaga dengan segera. Hal ini kerana buah ini mempunyai rasa yang menyegarkan dan dapat menaikkan mood.

10. Kurangkan bau badan

Masalah bau badan dapat mendatangkan ketidakselesaan kepada sesiapa sahaja yang mengalaminya. Mengikut cara tradisional, buah limau kasturi boleh digunakan untuk menghilangkan masalah bau badan. Caranya adalah dengan menggosok buah limau kasturi yang dipotong ke bahagian badan yang bermasalah.

Konklusinya terdapat pelbagai kebaikan yang boleh diperolehi dari buah limau kasturi. Namun bagi mereka yang mempuyai masalah yang berkaitan dengan sistem pencernaan seperti angin, gastrik dan GERD, anda haruslah berhati-hati di dalam pengambilan buah ini kerana ianya bersifat asid dan dapat menyebabkan komplikasi yang teruk sekiranya diambil secara berlebihan. Terima kasih.

Khasiat Makanan yang Lain

Siner, A., Sevanesan, M. S., Ambomai, T., Wahab, Z. A., & Lasem, L. (2020). Blood glucose response to a calamansi drink in healthy adults: a non-randomised study. BMC Research Notes, 13.


Kanser Otak: Punca, Simptom & Rawatan

Apakah punca kanser otak? Artikel ini akan membincangkan berkenaan punca, simptom dan rawatan kepada masalah kanser ini.

Tumor otak adalah pertumbuhan sel yang tidak normal pada bahagian otak. Ia boleh bertumbuh dengan kadar yang sangat cepat dan tidak dapat dihentikan seperti sel-sel yang normal.

Anatomi otak sangat kompleks, tidak seperti organ lain. Ia mempunyai banyak bahagian yang berbeza yang bertanggungjawab untuk fungsi sistem saraf yang tertentu. Tumor otak boleh terbentuk di mana-mana sahaja bahagian otak, termasuklah bahagian lapisan-lapisan otak, pangkal tengkorak, batang otak, sinus dan rongga hidung, dan banyak kawasan lain. Oleh itulah, terdapat lebih daripada 120 jenis tumor yang boleh berkembang di dalam otak dan ia bergantung kepada tisu mana ia timbul. Simptom-simptom yang dibawanya juga berbeza-beza mengikut jenis tumor otak.

Tumor boleh terbahagi kepada dua jenis iaitu kanser (boleh merebak), dan bukan kanser (tidak merebak). Tumor yang telah merebak ke bahagian tubuh lain dipanggil tumor sekunder atau metastatik manakala kanser yang tumbuh pada bahagian otak sendiri dipanggil tumor primer. Tahukah anda bahawa kebanyakan tumor otak yang didapati pada pesakit dewasa ialah tumor sekunder?

Terdapat pelbagai jenis tumor otak primer. Masing-masing mendapat namanya daripada jenis sel yang dihidapi kanser. Antaranya termasuklah:

Glioma. Tumor ini bermula di otak atau saraf tunjang dan boleh dibahagi lagi kepada beberapa jenis mengikut jenis sel otak yang telah termutasi seperti astrocytoma, ependymoma, glioblastoma, oligoastrocytoma dan oligodendroglioma
Meningioma. Meningioma adalah tumor yang timbul daripada lapisan luar yang melindungi otak dan saraf tunjang. Kebanyakan meningioma bukanlah kanser
Neuroma akustik (schwannoma). Ini adalah tumor jinak (bukan kanser) yang tumbuh pada saraf yang mengawal keseimbangan dan pendengaran
Adenoma pituitari. Ini adalah tumor yang berkembang di kelenjar pituitari di pangkal otak. Kelenjar pituitari merembeskan hormon-hormon tertentu dalam tubuh. Oleh sebab itu, tumor ini boleh menjejaskan hormon
Medulloblastoma. Tumor ini paling kerap berlaku pada kanak-kanak. Medulloblastoma ialah tumor yang tumbuh di bahagian bawah belakang otak dan ia boleh merebak ke tulang belakang.
Craniopharyngioma. Berbeza dengan adenoma pituitari, tumor yang jarang berlaku ini tumbuh berdekatan dengan kelenjar pituitari otak. Oleh itu, apabila craniopharyngioma tumbuh, ia turut menjejaskan fungsi kelenjar pituitari dan struktur lain berhampiran otak.

Tumor otak sekunder paling kerap berlaku pada orang yang mempunyai sejarah kanser lain seperti kanser-kanser berikut:

Kanser payudara
Kanser kolon
Kanser buah pinggang
Kanser paru-paru
Melanoma

Terdapat beberapa faktor yang boleh meningkatkan risiko untuk menghidapi tumor otak termasuklah:

Terdedah kepada sinaran yang merbahaya. Individu yang terdedah kepada sinaran yang merbahaya seperti sinaran mengion mempunyai risiko yang lebih tinggi untuk tumor otak. Contoh sinaran mengion termasuk terapi sinaran yang digunakan untuk merawat kanser dan sinaran yang dikeluarkan oleh bahan nuklear seperti bom atom.
Mempunyai sejarah ahli keluarga yang mempunyai tumor otak. Sebahagian kecil tumor otak berlaku pada orang yang mempunyai sejarah keluarga yang menghidapi tumor otak atau genetik.

Tumor otak pada peringkat awal kebiasaannya tidak menunjukkan simptom. Malah, tumor otak yang paling banyak dihidapi orang dewasa iaitu meningioma, sering tumbuh dengan perlahan. Tumor hanya menunjukkan simptom apabila ia sudah menjadi cukup besar untuk memberi tekanan kepada bahagian otak berhampiran atau mengganggu tisu sihat di dalam otak.

Simptom-simptom tumor otak adalah berbeza mengikut saiz, lokasi dan kadar pertumbuhan. Antara simptom-simptom yang boleh didapati termasuklah:

Sakit kepala yang rasanya berbeza daripada sebelumnya mengikut individu sama ada dari segi rasa sakitnya, lokasinya atau berapa lama sakit tersebut berlanjutan
Sakit kepala yang semakin kerap dan semakin teruk
Rasa loya atau muntah tanpa sebab
Masalah penglihatan, seperti kabur, objek terlihat berganda atau kehilangan pandangan pada bahagian sisi mata
Kehilangan deria sentuhan ketika menyentuh sesuatu atau lumpuh pergerakan yang beransur-ansur pada lengan atau kaki
Sukar menyeimbangkan badan ketika berjalan
Kesukaran bercakap
Kepenatan tanpa sebab
Sukar untuk melakukan urusan seharian
Sukar untuk berfikir dan membuat keputusan seperti biasa
Ketidakupayaan untuk mengikuti arahan mudah
Perubahan personaliti atau tingkah laku
Sawan, terutamanya pada seseorang yang tidak mempunyai sawan sebelum ini
Masalah pendengaran

Antara pemeriksaan dan ujian lanjut yang boleh dilakukan oleh doktor sekiranya terdapat simptom-simptom tumor otak adalah seperti berikut:

Pemeriksaan neurologi. Pemeriksaan ini melibatkan deria penglihatan, pendengaran, keseimbangan, koordinasi, kekuatan dan refleks saraf. Kesukaran dalam satu atau lebih daripada komponen ini boleh memberikan petunjuk tentang bahagian otak yang terjejas oleh tumor.
Ujian pengimejan. Antara ujian pengimejan yang boleh dilakukan termasuklah pengimejan resonans magnetik (MRI), tomografi berkomputer (CT) dan tomografi pelepasan positron (PET). Sesetengah pesakit akan diberikan pewarna yang disuntik melalui salur darah semasa menjalani MRI atau CT scan untuk melihat bahagian otak dengan lebih jelas.
Biopsi. Biopsi boleh dilakukan semasa pembedahan membuang tumor otak atau biopsi kecilan. Sebagai contoh, biopsi jarum stereotaktik boleh dilakukan untuk tumor otak yang tumbuh di kawasan yang sukar untuk dicapai atau kawasan yang sangat sensitif sekiranya melakukan pembedahan. Biopsi ini dilakukan dengan menggerudi lubang kecil ke dalam tengkorak dan meletakkan jarum nipis yang disalurkan melalui lubang tersebut. Tisu kanser akan dikeluarkan menggunakan jarum, yang selalunya dipantau menggunakan CT scan atau MRI. Sampel biopsi kemudiannya dilihat di bawah mikroskop untuk menentukan sama ada ia mampu merebak atau tidak. Ujian makmal boleh memberi petunjuk kepada tentang prognosis dan pilihan rawatan anda.

Rawatan yang diberikan kepada pesakit tumor otak adalah berbeza-beza, bergantung kepada jenisnya, saiznya, lokasinya, dan kesihatan pesakit secara menyeluruh. Berikut merupakan contoh rawatan yang dilakukan sekiranya pesakit mempunyai tumor otak.

Pembedahan. Jika tumor terletak pada bahagian otak yang senang didapati, pakar bedah anda akan berusaha untuk membuang sebanyak mungkin bahagian tumor yang boleh dikeluarkan dengan selamat. Sesetengah tumor otak yang bersaiz kecil mudah dipisahkan daripada tisu otak dan dikeluarkan sepenuhnya. Sekiranya tumor otak tidak boleh dipisahkan sepenuhnya atau terletak berhampiran kawasan sensitif, prosedur pembedahan akan menjadi lebih berisiko. Walaupun tidak dapat dibuang sepenuhnya, ia boleh mengurangkan simptom tumor otak.
Terapi radiasi. Terapi ini menggunakan pancaran tenaga tinggi untuk membunuh sel tumor. Radiasi dari luar dilakukan dengan memfokuskan radiasi pada bahagian tumor otak atau seluruh otak. Radiasi ke seluruh otak kerap dilakukan untuk merawat kanser sekunder kerana kebiasaannya, kanser ini tumbuh di beberapa bahagian otak. Kesan sampingan rawatan ini termasuklah keletihan, sakit kepala, kehilangan ingatan, sakit kulit kepala dan keguguran rambut.
Kemoterapi. Kemoterapi ialah rawatan yang menggunakan ubat-ubatan untuk membunuh sel tumor. Ubat kemoterapi boleh diambil secara oral atau disuntik ke dalam salur darah (intravena). Kesan sampingan kemoterapi bergantung pada jenis dan dos ubat. Kemoterapi boleh menyebabkan loya, muntah dan keguguran rambut.

Rawatan bagi tumor otak yang jinak (tidak merebak) kebiasaannya lebih berjaya daripada kanser otak yang lain. Walau bagaimanapun, prognosis tumor otak juga bergantung kepada beberapa faktor seperti:

Jenis tumor
Saiz tumor
Lokasi tumor
Kesihatan umum pesakit

Rawatan awal boleh mengelakkan komplikasi yang boleh berlaku apabila tumor membesar dan memberi tekanan pada tengkorak dan tisu otak. Ia juga boleh membantu mencegah tumor daripada merebak ke tisu lain di dalam otak.

Jenis Kanser yang lain

Brain tumors and brain cancer. Johns Hopkins Medicine. (n.d.).
Mayo Foundation for Medical Education and Research. (2021, August 6). Brain Tumor. Mayo Clinic.


Kanser Pangkal Rahim : Punca, Simptom & Rawatan

Apakah punca kepada masalah kanser pangkal rahim (serviks)? Artikel ini akan membincangkan punca, simptom dan rawatan kepada masalah ini.

Kanser serviks ialah sejenis kanser yang berlaku pada bahagian pangkal rahim serviks. Pangkal rahim atau serviks ialah pembukaan pada rahim yang bersambung dengan faraj wanita. Punca utama kanser serviks ialah jangkitan human papilloma virus (HPV) dan kanser ini boleh dicegah sekiranya wanita melakukan pemeriksaan pangkal rahim yang dikenali sebagai Pap smear. Vaksin HPV juga boleh didapati untuk mengurangkan risiko menghidapi kanser serviks ini. Wanita yang tidak pernah melakukan hubungan seks sangat jarang untuk menghidapi kanser pangkal rahim, oleh itu, wanita yang telah berkahwin sangat digalakkan untuk melakukan ujian Pap smear ini. Tahukah anda bahawa ujian Pap smear ini boleh dilakukan di klinik-klinik kesihatan di seluruh Malaysia?

Punca utama kanser serviks ialah human papilloma virus (HPV). Kanser serviks terbentuk apabila terdapat mutasi DNA pada sel serviks yang sihat yang boleh disebabkan oleh jangkitan virus ini. Namun begitu, masih belum ada penjelasan yang jelas bagaimana DNA boleh termutasi dengan jangkitan virus ini.

Setiap sel dalam tubuh manusia mempunyai DNA yang berfungsi untuk memberi arahan kepada sel. Sekiranya berlaku mutasi pada DNA, sel boleh membiak tanpa henti dan terus hidup seperti sel-sel yang normal. Sel-sel yang tumbuh tanpa henti ini akan menghasilkan tumor yang membesar. Sel-sel tumor ini juga boleh merebak ke tempat lain dalam tubuh dan menghasilkan simptom-simptom lain yang berkaitan dengan bahagian tubuh yang telah dihidapi kanser.

Terdapat tiga jenis kanser serviks iaitu adenocarcinoma, squamous cell carcinoma dan mixed-cell carcinoma. 90% kes kanser serviks adalah jenis squamous cell carcinoma. Walaupun jumlah adenocarcinoma adalah lebih rendah, namun jenis kanser ini adalah lebih merbahaya.

Antara perkara-perkara yang boleh meningkatkan risiko kanser serviks termasuklah:

Seks bebas. Lebih banyak hubungan seks dilakukan bersama orang yang berbeza, lebih tinggi risiko untuk menghidapi jangkitan HPV.
Mula melakukan aktiviti seksual ketika usia muda. Semakin awal wanita melakukan hubungan seks, semakin tinggi risiko menghidapi jangkitan HPV.
Jangkitan daripada aktiviti seksual (sexually transmitted infection). Jangkitan penyakit kelamin seperti klamidia, gonorea, sifilis dan HIV/AIDS boleh meningkatkan risiko dijangkiti HPV.
Sistem imun yang lemah. Seseorang wanita lebih berkemungkinan menghidap kanser serviks jika sistem imunnya lemah.
Merokok. Merokok dikaitkan dengan risiko kanser serviks.
Pengambilan ubat pencegahan keguguran. Jika seseorang wanita mengambil ubat diethylstilbestrol (DES) yang kebanyakkan diberikan kepada wanita hamil pada tahun 1950-an, ia akan meningkatkan risiko jenis kanser serviks jenis adenokarsinoma sel semasa tua.

Kanser serviks peringkat awal biasanya tidak mempunyai simptom. Namun begitu, ia boleh dikesan menggunakan ujian Pap smear. Antara simptom-simptom yang boleh didapati pada pesakit kanser yang telah ke peringkat yang lebih lanjut termasuklah:

Pendarahan melalui faraj selepas hubungan seks
Pendarahan melalui faraj semasa tidak kedatangan haid atau selepas menopaus
Keputihan berair dan berdarah yang banyak dan berbau busuk
Sakit bahagian pinggang atau sakit semasa persetubuhan

Ujian saringan kanser serviks atau lebih dikenali sebagai Pap smear, boleh membantu mengesan sel prakanser serviks dan sel kanser serviks. Pap smear dilakukan dengan mengambil sel pangkal rahim menggunakan berus lembut untuk melihat sel tersebut di bawah mikroskop dan mengesahkan sekiranya sel tersebut normal. Wanita yang sudah berkahwin sangat digalakkan untuk menjalani ujian saringan ini di klinik kesihatan.

Jika disyaki menghidapi kanser serviks, ujian kolposkop akan dilakukan untuk memeriksa sel serviks yang tidak normal dengan lebih terperinci dan untuk membuat diagnosis dengan lebih jelas. Ia dilakukan dengan meletakkan cecair kimia yang selamat di pangkal rahim untuk melihat sekiranya terdapat perubahan warna pada sel di pangkal rahim yang boleh disebabkan oleh kanser. Selain itu, kolposkopi juga dilakukan untuk mengambil sedikit tisu pangkal rahim menggunakan teknik biopsi untuk dikaji di bawah mikroskop. Terdapat beberapa cara untuk biopsi, bergantung kepada perkhidmatan yang disediakan di klinik-klinik seperti:

Biopsi tebuk iaitu prosedur yang menggunakan alat tajam yang halus untuk mencubit sedikit tisu pangkal rahim.
Kuretaj endoserviks, yang menggunakan alat kecil berbentuk sudu (kuret) atau berus nipis untuk mengikis sampel tisu dari pangkal rahim.
Mengambil isi pangkal rahim menggunakan gelung wayar elektrik nipis yang bervoltan rendah. Prosedur ini dilakukan dengan bius untuk menahan sakit.
Biopsi kon (conization) untuk mendapatkan isi pangkal rahim yang banyak untuk ujian makmal. Prosedur ini dilakukan dengan bius untuk menahan sakit.

Selain itu, doktor juga akan melakukan pemeriksaan tambahan seperti berikut untuk mengesan tahap kanser sekiranya pesakit telah disahkan menghidapi kanser pangkal rahim:

Ujian pengimejan. Ujian seperti X-ray, CT scan, MRI dan PET scan membantu doktor anda menentukan sama ada kanser anda telah merebak di bahagian organ lain.
Pemeriksaan pundi kencing dan rektum anda. Skop khas akan digunakan untuk melihat bahagian dalam pundi kencing dan rektum pesakit.

Terdapat beberapa jenis rawatan kanser yang boleh dilakukan dan rawatan yang diberikan ini bergantung kepada tahap kanser dan kesihatan pesakit secara menyeluruh. Rawatan-rawatan tersebut ialah:

Kanser serviks yang berjaya didiagnosis pada peringkat awal biasanya dirawat dengan pembedahan. Pembedahan ini boleh dilakukan dengan beberapa cara seperti memotong bahagian yang terdapat kanser sahaja, membuang pangkal rahim dan membuang seluruh rahim.

Bahagian yang dipotong adalah bergantung kepada tahap kanser dan pilihan pesakit. Kebiasaannya, pesakit yang ingin hamil dan mempunyai kanser yang kecil hanya akan membuang bahagian yang terdapat kanser sahaja manakala pesakit yang menopaus atau menghidapi tahap kanser yang lebih tinggi akan membuang rahim.

Kemoterapi kebiasaannya dilakukan selepas pembedahan. Ianya dilakukan dengan memberi ubat kepada pesakit sama ada melalui oral ataupun memasukkan ubat ke dalam darah.

3. Terapi sinaran (radiotherapy).

Terapi sinaran menggunakan pancaran tenaga berkuasa tinggi, seperti sinar-X atau proton, untuk membunuh sel-sel kanser. Terapi sinaran kebiasaannya digabungkan dengan kemoterapi sebagai rawatan utama untuk kanser serviks tahap awal.

Ia juga boleh digunakan selepas pembedahan jika terdapat risiko bahawa kanser akan kembali. Terapi radiasi boleh diberikan melalui beberapa cara seperti sinaran dilakukan daripada luar tubuh atau dalam tubuh.

Terapi sinaran daripada luar badan dilakukan dengan mengarahkan pancaran sinaran ke bahagian pangkal rahim manakala terapi sinaran dalaman pula dilakukan dengan meletakkan peranti yang diisi dengan bahan radioaktif ke dalam faraj pesakit selama beberapa minit (brachytherapy).

Pesakit yang belum menopaus haruslah berhati-hati kerana terapi radiasi ini boleh menyebabkan menopaus.

Prognosis kanser pangkal rahim adalah bergantung kepada seberapa awal kanser didiagnosis dan dirawat. Semakin awal kanser dikesan dan dirawat, semakin panjang jangka hayat pesakit. Berdasarkan statistik daripada United Kingdom, berikut merupakan jangka hayat pesakit mengikut tahap kanser rahim:

Tahap 1: Kira-kira 95 daripada 100 orang (sekitar 95%) akan hidup selama 5 tahun atau lebih selepas diagnosis.
Tahap 2: Kira-kira 70 daripada 100 orang (sekitar 70%) akan hidup selama 5 tahun atau lebih selepas diagnosis.
Tahap 3: Kira-kira 40 daripada 100 orang (sekitar 40%) akan hidup selama 5 tahun atau lebih selepas diagnosis.
Tahap 4: Kira-kira 15 daripada 100 orang (sekitar 15%) akan hidup selama 5 tahun atau lebih selepas diagnosis.

Namun begitu, haruslah diingatkan bahawa jangka hayat pesakit adalah bergantung kepada kesihatan pesakit sendiri dan statistik di atas hanyalah untuk memberikan gambaran prognosis kanser rahim.

Jenis Kanser yang lain

Survival. Survival for cervical cancer | Cancer Research UK. (2020, June 18).
Mayo Foundation for Medical Education and Research. (2021, June 17). Cervical cancer. Mayo Clinic.
WebMD. (n.d.). Cervical cancer: Causes, symptoms, diagnosis, treatment, & outlook. WebMD.


Kanser Perut: Punca, Simptom & Rawatan

Apakah punca kepada kanser perut? Artikel ini akan membincangkan punca-punca, simptom dan rawatan kepada masalah ini

Perut adalah salah satu organ dalam sistem pencernaan dan terletak di hujung esofagus. Ia berbentuk J dan terbahagi kepada 4 bahagian : cardia yang bersambung dengan esofagus, fundus, body dan pylorus (rujuk rajah 1). Setiap bahagian perut terlibat menghasilkan enzim untuk pencernaan.

Kanser perut terjadi apabila berlaku replikasi sel lapisan perut tanpa kawalan ataupun berlebihan. Ia bermula di lapisan yang paling dalam dan merebak ke lapisan luar.

Kanser ini menjadi penyebab kedua kematian di dunia dan merupakan kanser yang kesepuluh dalam Wanita dan keenam dalam lelaki di Malaysia. Kadar kebolehrawatan kanser perut adalah sangat tinggi jika dikesan awal dan susah dirawat jika ianya sudah merebak ke organ lain.

Bagaimanapun, kadar kanser ini semakin menurun di Malaysia hasil pendidikan kesihatan yang lebih baik.

Punca dan Faktor Risiko

Terdapat beberapa punca dan faktor risiko terjadinya kanser perut iaitu:

1. Merokok dan mengambil minuman beralkohol

Merokok adalah faktor risiko kanser perut yang besar. Perokok biasa mempunyai risiko 40% lebih tinggi untuk mendapat kanser ini manakala perokok tegar mempunyai risiko setinggi 82%. Ini kerana selain daripada mempunyai bahan-bahan berbahaya seperti nicotin dan tar serta bahan-bahan pencetus mutasi sel,  merokok menyebabkan perut lebih mudah mendapat jangkitan bakteria H.pylori dan seterusnya mengubah sel lapisan perut. Pengambilan minuman beralkohol pula menambah risiko-risiko ini terutamanya kebolehjangkitan H.pylori.

2. Jangkitan bakteria H.pylori

Risiko masalah kanser ini adalah 8 kali lebih tinggi pada individu yang dijangkiti berbanding individu yang tidak dijangkiti bakteria H. pylori. Jangkitan bakteria ini menyebabkan radang lapisan perut yang kerap dan akhirnya sel lapisan perut bermutasi kepada sel kanser.

Polip adalah ketumbuhan berbiji dalam saluran pencernaan. Ia boleh menyebabkan kanser. Kadangkala, kanser ini tumbuh dan kelihatan seperti polip.

Sejak 13 tahun lepas, kenaikan kanser ini di kalangan etnik Melayu lebih ketara berbanding etnik Cina dan India. Kini, kadar kanser perut pada setiap etnik adalah lebih kurang sama.

Kaum lelaki lebih berisiko mendapat kanser perut disebabkan tabiat merokok. Dengan meningkatnya penggunaan vape dan merokok dalam kalangan wanita, kanser ini dalam golongan wanita juga dijangka akan turut meningkat.

6. Diet dan makanan

Makanan yang disalai, makanan tinggi garam, daging merah serta daging yang diproses dan dijeruk turut meningkatkan risiko untuk kanser perut. Kajian menunjukkan makanan begini kaya dengan nitrat dan nitrit. Ia kemudiannya digunakan dan diolah oleh bakteria terutama H.pylori dan menjadi komponen yang menyebabkan masalah kanser ini.

Obesiti telah terbukti meningkatkan risiko masalah kanser ini. Ini kerana pesakit obesiti kerap mendapat Penyakit Refluk Gastroesophagus (GERD) yang menyebabkan perubahan kepada sel lapisan perut.

Faktor genetic juga memainkan peranan dalam meningkatkan risiko untuk kanser perut. Faktor genetic menyumbang sebanyak 10% faktor risiko dan 1 ke 3% daripada masalah genetik ini adalah terjadi hasil mutasi gen dan perlukan ujian lanjut.

Simptom kanser perut seringkali disalah tafsir sebagai gastrik biasa seperti sakit perut, ketidakcernaan, rasa pedih selepas makan, serta kerap berangin. Cuma ia berlaku lebih kerap dan lebih teruk. Antara simptom-simptomnya adalah:

Ketidakcernaan
Perut tidak selesa
rasa sebu
pedih perut,
rasa loya
Kurang selera makan

Kerap muntah dan penat
Hilang berat badan
Kerap sakit perut
Sukar menelan makanan
Mudah sebu
Darah di dalam najis
Anemia-kurang darah merah

Diagnosis kanser perut melibatkan beberapa proses:

1. Pengambilan sejarah kesihatan dan pemeriksaan kesihatan

Doktor anda perlu tahu tentang simptom-simptom yang anda alami serta sejarah kesihatan anda dan keluarga seperti. Pastikan anda memberi maklumat berkenaan tabiat pemakanan, tabiat merokok dan sejarah kanser dalam keluarga. Doktor juga boleh mengesan kemungkinan rebakan berdasarkan sejarah kesihatan anda

Tanda-tanda anemia mungkin boleh dikesan semasa pemeriksaan kesihatan selain berat badan. Setengah pesakit kanser turut mempunyai ketumbuhan dan bengkak di bahagian perut dan bahagian nodus limfa.

Pengambilan sampel darah serta najis mungkin diperlukan untuk mengesan anemia dan darah di dalam najis. Ia juga penting untuk mengesan rebakan.

Prosedur endoskopi adalah apabila doctor memasukkan kamera ke dalam salur pencernaan anda. Ia penting untuk mengesan ulser atau kanser perut. Semasa prosedur ini, sedikit sampel tisu dari kawasan yang berkenaan boleh diambil untuk tujuan diagnosis.

4. CT Scan atau MRI

Prosedur ini mungkin diperlukan jika doctor mengesyaki rebakan kanser perut ke organ lain serta membantu dalam menentukan jenis rawatan yang paling berkesan.

Kadar kebolehrawatan kanser ini adalah sangat tinggi pada peringkat awal. Akan tetapi, kebanyakan pesakit tidak menyedarinya dan kebanyakan diagnosis hanya apabila kanser perut telah merebak. Justeru, rawatan kanser ini bergantung kepada tahap kanser dan mungkin memerlukan beberapa kaedah.

Pembedahan : Pada peringkat awal, pembedahan pembuangan kanser perut adalah rawatan yang terbaik. Dengan kemajuan teknologi kini, pembedahan boleh dilakukan tanpa luka yang besar dan kadar sembuh juga lebih cepat.
Kemoterapi : Kemoterapi dengan ubat-ubatan mungkin dilakukan terlebih dahulu untuk mengecilkan saiz kanser sedia ada sebelum pembedahan. Ia juga dilakukan untuk mengecutkan kanser jika pesakit tidak boleh atau belum sesuai menjalani pembedahan. Dalam kes seperti ini, kemoterapi membantu mengurangkan simptom dan memberi pesakit kualiti kehidupan yang lebih baik. Walaupun kanser perut didapati tidak begitu sensitive kepada agen kemoterapi, kajian membuktikan ia boleh membantu pesakit.
Radioterapi : Rawatan menggunakan sinar x juga mungkin dipilih untuk mengecutkan kanser perut serta membantu pesakit. Kadang-kala, gabungan kemoterapi bersama radioterapi turut digunakan.
Pesakit juga perlu mempunyai rawatan susulan selepas rawatan utama demi memastikan kanser tersebut tidak merebak.

Antara pencegahan kanser perut adalah dengan mengubah cara hidup dan menjauhi atau merawat faktor-faktor risiko yang boleh diubah. Antara Langkah pencegahan yang boleh dilakukan adalah :

Berhenti merokok dan mengambil minuman beralkohol: Dapatkan bantuan untuk berhenti merokok atau mengambil minuman beralkohol.
Merawat jangkitan bakteria H.pylori : Jangkitan bakteria perlu dirawat dengan antibiotic dan perlu diambil dengan berdisiplin untuk memastikan ia berkesan. Pastikan anda mematuhi nasihat doctor.
Diet dan makanan : Makan lebih banyak buah-buahan segar dan bukan jeruk. Pengambilan cendawa, bawang putih dan bawang juga terbukti mengelak iritasi dan kanser ini. Vitamin dari diet yang sihat turut membantu
Obesiti : Obesiti telah terbukti meningkatkan risiko kanser perut. Ini kerana pesakit obesiti kerap mendapat Penyakit Refluk Gastroesophagus (GERD) yang menyebabkan perubahan kepada sel lapisan perut.

Jenis Kanser yang lain

Lim KG, Palayan K. A Review of Gastric Cancer Research in Malaysia. Asian Pac J Cancer Prev. 2019 Jan 25;20(1):5-11.
Gastric Cancer: Risk Factors, Diagnosis and Management. April 2017IOSR Journal of Dental and Medical Sciences
Gastric (Stomach) Cancer –  Sanford Health
Gastric Cancer – Hopkins medicine


Ubat Propranolol: Fungsi, Kegunaan & Kesan Sampingan

Apakah kegunaan ubat propranolol? Artikel ini akan membincangkan kegunaan, dos, fungsi dan kesan sampingan ubat ini.

Klasifikasi ubat: beta blockers

Propranolol ialah sejenis ubat dari kumpulan beta blockers dimana beta blockers mampu mempengaruhi jantung, peredaran dan pengaliran darah melalui arteri dan vein. Ianya digunakan untuk rawatan masalah jantung, juga membantu didalam rawatan masalah keresahan (anxiety) dan membantu mencegah masalah migraine. Ubat ini hanya boleh didapati melalui prekripsi dari doktor.

Kandungan Bahan Aktif Didalam Propranolol

Setiap dos Propranolol mengandungi propranolol hydrochloride

Fungsi dan Kegunaan Propranolol

Fungsi utama Propranolol adalah untuk merawat masalah tekanan darah tinggi. Tekanan darah tibggi adalah penyakit yang tidak asing lagi dalam kalangan masyarakat dan jika tidak dirawat boleh mengakibatkan masalah yang lebih serius seperti kerosakan pada otak, jantung, salur darah, buah pinggang dan juga anggota-anggota badan yang lain. Kerosakan organ-organ ini akhirnya akan menyebabkan masalah seperti penyakit jantung, serangan jantung, jantung gagal berfungsi dan serangan angin ahmar dimana apabila berlaku mampu membawa maut.

Ia juga selalu digunakan untuk merawat masalah hipertiroid. Ini kerana ia boleh mengurangkan kadar denyutan nadi. Mereka yang menghadapi hipertiroid selalunya mengalami masalah berdebar-debar.

Propranolol tersedia didalam bentuk tablet, kapsul atau cecairJika anda ambil ubat ini dalam bentuk tablet atau kapsul, sila makan secara penuh tanpa menghancurkan, mengunyah atau membahagikan ubat ini.Jika anda ambil dalam bentuk cecair, goncang ubat ini terleih dahulu untuk memastikan kandungannya bercampur dengan rata. Sila gunakan sudu atau cawan penyukat untuk menyukat dengan betul dos pengambilanDos ubat ini ditentukan sepenuhnya oleh doktor berdasarkan keadaan dan keperluan pesakitSila ambil ubat ini mengikut arahan doktor sepenuhnya

Simpan Propranolol di tempat sejuk dan kering. Jauhkan dari kanak-kanak.

Bagaimana Beta Blockers Bertindak?

Beta blockers bertindak dengan menyekat sejenis hormon bernama epinephrine atau dikenali juga sebagai hormon adrenaline. Beta blockers membantu jantung untuk berdegup dengan lebih perlahan dan dengan lebih kurang tekanan seterusnya menurunkan tekanan darah. Beta blockers juga membantu melebarkan vein dan arteri seterusnya membantu menambah baik peredaran dan pengaliran darah.

Propranolol antara ubat yang berguna terutamanya untuk merawat masalah jantung. Namun kesan sampingan daripada pengambilannya tetap terjadi. Antara kesan sampingan yang sering berlaku ialah:

Kepala rasa berpusing dan peningPitam atau pengsanKeletihanMual dan muntah-muntahCirit-biritSembelitSukar untuk tidurDegupan jantung yang perlahan dan tidak sekataKesukaran untuk tidurKemurunganSejuk pada bahangian kaki dan tangan akibat daripada peredaran darah yang perlahan

Bolehkah Ubat Ini Digunakan Oleh Ibu Mengandung Dan Ibu Yang Sedang Menyusukan Anak?

Pengambilan ubat ini ketika mengandung adalah tidak disyorkan oleh kerana ia mampu mempengaruhi tumbesaran bayi didalam kandungan.Penggunaan ketika menyusukan bayi adalah berdasarkan kesihatan bayi. Jika bayi didalam kesihatan yang baik, pengambilan Propranolol adalah dibenarkan dengan nasihat dan saranan dari doktor.

Apa Akan Terjadi Apabila Terlebih Dos?

Antara kesan terlebih dos yang boleh terjadi:

Kerosakan hati dengan gejala seperti bahagian puith mata bertukar menjadi kuning atau kulit bertukar menjadi kuning.Berlaku masalah kekurangan platelet dengan gejala seperti hidung berdarah lebih dari 10 minit atau lebam-lebam dengan tiba-tiba.Pengsan dan pitamKesukaran untuk bernafasTekanan darah menjadi rendah

Sila dapatkan rawatan dengan segera jika anda mengalami gejala-gejala seperti diatas

Apa Yang Perlu Anda Lakukan Jika Terlepas Dos?

Propranolol adalah ubat yang diambil mengikut dos dan arahan doktor.Namun jika anda seharusnya ambil ubat ini dan terlupa, ambil secepat yang mungkin selepas anda teringat. Namun, jika waktu itu dah hampir dengan waktu untuk ambil dos seterusnya, anda haruslah langkau pengambilan dos tersebut.Anda adalah dilarang untuk menggandakan dos dengan sekali pengambilan.

Harus Ingat dan Langkah Berjaga-jaga

Sebelum mengambil Propranolol, sila beritahu sejarah perubatan anda kepada doktor terutamanya jika ada masalah kesihatan seperti lelah, degupan jantung yang perlahan, masalah jantung yang serius, masalah hati dan buah pinggang.Sila beritahu kepada doktor juga jika anda alah kepada PropranololPengambilan pertama kali mungkin menyebabkan masalah seperti pening kepala, jadi adalah disyorkan pengambilannya sebelum waktu tidurJika berlaku gejala-gejala akibat terlebih dos, anda harus hentikan pengambilan Propranolol dan segera untuk dapatkan rawatan.Jangan kongsi ubat ini bersama orang lain.

Interaksi Propranolol Bersama Ubat-Ubatan Lain?

Anda tidak disyorkan untuk ambil Propranolol bersama ubat-ubatan lain kerana sesetengah ubat dan Propranolol boleh menyebabkan berlakunya reaksi dan mengakibatkan kesan sampingan. Antaranya:

Ubat untuk rawatan tekanan darah tinggi yang lain seperti reserpine, clonidine, nifedipine dan verapamilUbat tahan sakit seperti lidocaine dan ibuprofenUbat rawatan kencing manis seperti insulinUbat rawatan masalah hati seperti quinidine, amiodarone dan propafenoneUbat pencair darah seperti warfarinUbat rawatan migrain seperti ergotamineAntibiotik seperti troleandomycin, erythromycin dan clarithromycinProtease HIV seperti Ritonavir, indinavir dan nelfinavirAzole antifungal seperti ketoconazole, itraconazole dan voriconazole

MIMS Malaysia “Propranolol”WebMD- Propranolol HCL – Uses, Side Effects, and MoreWebMd- Beta-Blockers for High Blood PressureNHS- PropranololDrugs.com- Propranolol


Ubat Prednisolone: Fungsi, Kegunaan & Kesan Sampingan

Apakah kegunaan ubat prednisolone? Artikel ini akan membincangkan kegunaan, dos, fungsi dan kesan sampingan ubat ini.

Klasifikasi ubat: Glucocorticoids (corticosteroid hormone)

Prednisolone ialah sejenis ubat antiradang dari kumpulan Glucocorticoids (corticosteroid hormone) dimana digunakan secara meluas untuk rawatan keradangan. Prednisolone mengurangkan keradangan dan menenangkan keadaan sistem imun yang terlalu reaktif. Ubat ini hanya boleh didapati melalui prekripsi dari doktor.

Glucocorticoids ialah sejenis hormon corticosteroid atau juga dikenali sebagai steroid dimana ianya sangat berkesan untuk mengurangkan keradangan dan menghentikan sistem imun yang terlalu reaktif.  Keradangan ialah salah satu cara sistem imun bertindak balas terhadap bahan berbahaya yang masul kedalam tubuh badan. Walau bagaimanapun, jika mekanisma kawalan yang berfungsi untuk mengawal proses keradangan tidak berfungsi dan proses keradangan berlaku secara tidak terkawal, ia boleh mengakibatkan kerosakan pada tisu badan.

Kandungan Bahan Aktif Didalam Prednisolone

Setiap dos Prednisolone mengandungi Prednisolone sebagai bahan aktif

Fungsi dan Kegunaan Prednisolone

Fungsi utama Prednisolone adalah untuk merawat keradangan dan menghentikan tindak balas sistem imun yang tidak terkawal dan terlalu reaktif. Antara kegunaan lain Prednisolone ialah:

ArthritisMasalah penyakit darahGangguan sistem imunPenyakit lupus/penyakit autoimmunePsoriasisAlergi dan alahan yang teruk

Diambil secara oral dan harus diambil bersama makanan. Ambil segera selepas makanPrednisolone tersedia didalam bentuk tablet atau cecairJika anda ambil ubat ini dalam bentuk tablet, sila makan secara penuh tanpa menghancurkan, mengunyah atau membahagikan ubat ini.Jika anda ambil dalam bentuk cecair, goncang ubat ini terleih dahulu untuk memastikan kandungannya bercampur dengan rata. Sila gunakan sudu atau cawan penyukat untuk menyukat dengan betul dos pengambilanDos ubat ini ditentukan sepenuhnya oleh doktor berdasarkan keadaan dan keperluan pesakitSila ambil ubat ini mengikut arahan doktor sepenuhnya

Simpan Prednisolone pada suhu bilik dan elakkan dari matahari. Jauhkan dari kanak-kanak.

Apabila keradangan terjadi, Corticosteroid akan masuk kedalam sel yang menyebabkan berlakunya keradangan. Corticosteroid akan bergabung dengan reseptor glucocorticoid dan akan mengurangkan pengantara yang menyebabkan berlakunya keradangan.

Pengambilan Prednisolone berguna terutamanya untuk merawat masalah keradangan. Namun kesan sampingan daripada pengambilannya tetap terjadi. Antara kesan sampingan yang sering berlaku ialah:

Mual dan muntah-muntahPedih ulu hati dan ketidakhadamanPening kepalaPerubahan kitaran haidKesukaran untuk tidurKadar perpeluhan meningkatLesu dan rasa kepenatanNafas pendekBerat badan naik dengan mendadakKemurungan yang teruk

Penggunaan Ketika Mengandung dan Menyusukan Anak?

Pengambilan ubat ini ketika mengandung adalah dibenarkan kerana kandungan Prednisolone yang mampu untuk masuk kedalam uri hanyalah sedikit jadi pendedahan terhadap bayi adalah dalam keadaan minimum. Walau bagaimanapun, pengambilannya haruslah berdasarkan perbincangan bersama doktor dan atas saranan mereka.Penggunaan ketika menyusukan bayi adalah berdasarkan kesihatan bayi. Jika bayi didalam kesihatan yang baik, pengambilan Prednisolone adalah dibenarkan dengan nasihat dan saranan dari doktor.

Apa Akan Terjadi Apabila Terlebih Dos?

Antara kesan terlebih dos yang boleh terjadi:

Pengsan dan pitamKesukaran untuk bernafasSawan

Sila dapatkan rawatan dengan segera jika pesakit mengalami gejala-gejala seperti diatas

Apa Yang Perlu Anda Lakukan Jika Terlepas Dos?

Prednisolone adalah ubat yang diambil mengikut dos dan arahan doktor.Namun jika anda seharusnya ambil ubat ini dan terlupa, ambil secepat yang mungkin selepas anda teringat. Namun, jika waktu itu dah hampir dengan waktu untuk ambil dos seterusnya, anda haruslah langkau pengambilan dos tersebut.Anda adalah dilarang untuk menggandakan dos dengan sekali pengambilan.

Sebelum mengambil Prednisolone, sila beritahu sejarah perubatan anda kepada doktor terutamanya jika ada masalah kesihatan seperti penyakit mata (katarak atau glukoma), masalah jantung (serangan jantung atau kegagalan fungsi jantung), tekanan darah tinggi, penyakit hati, masalah buah pinggang, kencing manis, osteoporosis dan jangkitan seperti tuberculosis, herpes atau jangkitan kulat.Sila beritahu kepada doktor juga jika anda alah kepada PrednisolonePengambilan ubat ini dalam jangka masa yang lama boleh menyebabkan berlakunya pendarahan pada perut dan anda harus elakkan pengambilan alkohol kerana ia boleh meningkatkan risiko untuk berlakunya pendarahan pada perut.Jika berlaku gejala-gejala akibat terlebih dos, anda harus hentikan pengambilan Prednisolone dan segera untuk dapatkan rawatan.Jangan kongsi ubat ini bersama orang lain.

Interaksi Bersama Ubat-Ubatan Lain

Anda tidak disyorkan untuk ambil Prednisolone bersama ubat-ubatan lain kerana sesetengah ubat dan Prednisolone boleh menyebabkan berlakunya reaksi dan mengakibatkan kesan sampingan. Antaranya:

MIMS Malaysia “Prednisolone”WebMD- Prednisolone – Uses, Side Effects, and MoreNHS- Prednisolone tablets and liquidDrugs.com- PrednisoloneDrugs.com- GlucocorticoidsMedlinePlus- Prednisolone


10 Khasiat Telur Yang Perlu Anda Tahu

Apakah khasiat telur kepada kesihatan? Artikel ini akan membincangkan khasiat telur dan komponen sihat yang ada di dalamnya.

Telur, bukan sejenis makanan biasa. Ianya sering digunakan di dalam masakan sama ada digoreng, direbus ataupun digunakan di dalam penyediaan kek, biskut dan pastri. Telur mempunyai pelbagai jenis nutrisi, vitamin dan mineral yang bermanfaat untuk tubuh badan. Artikel ini akan menjelaskan dengan lebih lanjut akan kebaikan yang dapat diperolehi daripada telur.

Komposisi Nutris dan Komponen Penting Dalam Telur

Berikut merupakan komposisi makronutrisi yang terdapat di dalam sebiji telur.

Tenaga: 71 kcal
Karbohidrat: 0.41 g
Protein: 5.93 g
Lemak: 5.11 g

Sebiji telur dapat membekalkan sebanyak 71 kcal. Kandungan karbohidrat di dalamnya pula rendah iaitu sebanyak 0.41. Telur juga mempunyai kandungan protein yang tinggi iaitu sebanyak 5.93g dan lemak sebanyak 5.11.

Selain kandungan makronutrisi yang tinggi, telur juga mempunyai pelbagai komponen lain yang menjadikannya lebih berkhasiat. Telur mengandungi kandungan kolin yang tinggi yang penting untuk menyokong kesihatan minda. Selain itu, ianya turut kaya dengan selenium, folat dan vitamin B. Di samping itu, ianya turut mengandungi pelbagai jenis mikronutrisi lain yang penting untuk kesihatan.

Khasiat Telur Pada Kesihatan

1. Tinggi dengan kandungan protein

Seperti yang dijelaskan di atas, sebiji telur mampu membekalkan sebanyak 5.93g protein iaitu hamper sebanyak 1 hidangan protein (1 hidangan protein = 7-gram protein). Pengambilan protein di dalam diet harian dapat menyokong mencukupkan keperluan protein harian. Secara umumnya, seseorang individu yang sihat memerlukan sebanyak 0.8 g ke 1 g protein per 1 kg berat badan sehari.

2. Baik untuk kesihatan mata

Penggunaan gadjet seperti telefon pintar dan komputer riba secara berterusan dapat mengganggu kesihatan mata. Pelbagai jenis masalah mata yang timbul akibat penggunaan alat-alat pintar ini secara berterusan seperti rabun dan mata kering. Telur adalah salah satu makanan yang mengandungi zeaxanthin dan lutein yang dapat menjaga saraf di kawasan mata dari mengalami kerosakkan.

3. Membantu pengawalan paras kolesterol darah

Ramai yang sering menyalah anggap bahawa telur adalah makanan yang tidak sihat dan dapat meningkatkan paras kolesterol di dalam darah. Tetapi tahukah anda terdapat kajian yang mendapati bahawa pengambilan telur di kalangan individu yang sihat tidak akan mengakibatkan paras kolesterol meningkat. Namun begitu, individu yang mempunyai masalah kolesterol yang tinggi haruslah berjaga-jaga dengan pengambilan makanan yang mengandungi kolesterol.

4. Meningkatkan paras kolesterol baik

Kolesterol baik ataupun dikenali sebagai HDL adalah penting di dalam salur darah kerana ianya dapat membantu untuk menurunkan paras kolesterol jahat ataupun LDL. Antara cara untuk meningkatkannya adalah dengan aktif bersenam dan pengambilan lemak yang baik. Kajian mendapati bahawa pengambilan telur dapat meningkatkan paras HDL di mana ianya dapat menurunkan risiko untuk mendapat penyakit kardiovaskular.

5. Mencegah penyakit kardiovaskular

Penyakit kardiovaskular merupakan antara penyakit yang berbahaya di mana ianya boleh mengancam nyawa seseorang. Antara kesan berlakunya masalah pada salur darah dan jantung adalah masalah strok, penyumbatan salur darah dan lain-lain. Pengambilan telur dapat mencegah penyakit ini kerana ianya dapat mengurangkan paras kolesterol tidak baik dengan meningkatkan paras kolesterol baik. Ianya juga mengandungi antioksida yang bagus untuk menjaga saluran darah.

6. Membantu meningkatkan kesihatan minda

Kolin adalah sejenis komponen yang penting untuk fungsi otak dan minda. Kolin diperlukan oleh tubuh badan untuk penghasilan membran sel, meningkatkan memori, pengecutan otot dan lain-lain. Tahukah anda bahawa pengambilan telur dapat membekalkan kolin kepada tubuh badan? Pengambilan sebiji telur dapat membekalkan lebih 100mg kolin iaitu hampir satu per empat daripada jumlah rekomendasi pengambilan kolin harian.

7. Membantu di dalam proses penurunan berat badan

Ramai yang menganggap bahawa berat badan dapat diturunkan dengan mengamalkan diet yang ketat dan mengambil kalori yang terlalu rendah. Pengambilan telur juga dapat membantu untuk menurunkan berat badan bagi mereka yang berdiet. Hal ini kerana telur mengandungi kandungan protein yang tinggi dan dapat memberikan rasa kenyang yang lebih lama.

8. Sumber vitamin D

Vitamin D adalah sejenis vitamin larut lemak dan ianya diperlukan untuk pelbagai proses di dalam badan seperti pembentukkan tulang, gigi, rangka, otot dan sistem imunisasi tubuh badan. Vitamin D juga dapat diperolehi apabila kita terdedah dengan cahaya matahari. Telur merupakan sejenis makanan yang tinggi dengan vitamin D di mana pengambilan dua biji telur dapat membekalkan hampir 80% keperluan vitamin D harian.

9. Mempercepatkan penyembuhan luka

Ramai sering menganggap bahawa mereka perlu berpantang daripada mengambil telur apabila terdapat luka kerana ianya akan menjadikan luka tersebut lebih teruk dan gatal. Hal ini tidak tepat sama sekali kecuali bagi mereka yang mempunyai alergik terhadap telur. Ini kerana telur mengandungi kandungan protein yang sangat tinggi di mana ianya dapat menggalakkan pertumbuhan sel-sel baru.

10. Baik untuk kesihatan kulit

Telur merupakan salah satu makanan yang dapat meningkatkan kesihatan kulit. Hal ini kerana ianya mengandungi vitamin D di mana vitamin ini mempunyai sifat anti radang. Ianya dapat mencegah radang dan jerawat daripada berlaku.

Konklusinya, banyak khasiat yang dapat diperolehi daripada telur. Namun pengambilannya haruslah secara bersederhana untuk mengelakkan masalah kesihatan yang lain. Pengambilan telur yang dimasak secara sihat seperti rebus dan kukus berbanding kaedah menggoreng dapat memberikan manfaat kepada pengamalnya. Terima kasih.

Khasiat Makanan yang Lain

Fernandez ML. Dietary cholesterol provided by eggs and plasma lipoproteins in healthy populations. Curr Opin Clin Nutr Metab Care. 2006 Jan;9(1):8-12.
Gunnars, K. B. (2018, June 28). Top 10 Health Benefits of Eating Eggs. Healthline.
Vitamin D in Eggs: What Vitamin D Is & How it Benefits You. (2020, April 1). Australian Eggs.